SZO POTVRDILA KAKO SE PRENOSI VIRUS: Ova vest promeniće sve | Glasnacije.rs\non 8. July 2020.\nSvetska zdravstvena organizacija (SZO) priznala je da postoje novi dokazi da se koronavirus može širiti i preko vazduha.\nPrenošenje vazduhom ne može se isključiti u skučenim, zatvorenim ili slabo provetrenim prostorima, rekao je jedan zvaničnik.\nAko se dokazi potvrde, mogu uticati na smernice za zatvoreni prostor.\nOtvoreno pismo više od 200 naučnika optužilo je SZO da potcenjuje mogućnost prenošenja virusa u vazduhu.\nSZO je do sada tvrdila da se virus prenosi kapljicama kada ljudi kašlju ili kijaju.\n“Želeli smo da priznaju dokaze”, rekao je hemičar sa Univerziteta u Koloradu Hose Himenez koji je potpisao pismo.\n“Ovo definitivno nije napad na SZO. To je naučna rasprava, ali smatrali smo da moramo da izađemo u javnost jer su odbijali da saslušaju dokaze nakon mnogih razgovora s njima”, rekao je.\nDrugi potpisnik, profesor Bendžamin Kauling sa hongkonškog univerziteta, rekao je da nalaz ima “važne posledice”.\n“Ako postoji opasnost od prinosa putem aerosola, razumemo da bi zdravstveni radnici trebalo da nose najbolju moguću preventivnu opremu … a zapravo je Svetska zdravstvena organizacija rekla da je jedan od razloga što nisu želeli da govore o prenosu Covid-19 preko aerosola jer ne postoji dovoljan broj specijalizovanih maski za mnoge delove sveta “, rekao je Kauling.\n“Ako razmišljamo o tome da prenošenje vazduhom predstavlja poseban rizik, onda moramo da razmišljamo o tome kako da sprečimo veće širenje, veće izbijanje zaraze u zatvorenim prostorima s lošom ventilacijom, gužvom i dugotrajnim bliskim kontaktima”, dodao je.\nZvaničnici SZO upozorili su da su dokazi preliminarni i zahtevaju dalju procenu.\nBenedeta Alegranci, tehnički direktor u SZO za prevenciju i kontrolu infekcije, rekla je da se ne mogu isključiti dokazi koji se javljaju u prenošenju koronavirusa u “prenatrpanim, zatvorenim, slabo provetrenim mestima”.\nMesecima SZO insistira da se Covid-19 prenosi kapljicama kad ljudi kašlju ili kijaju. Kapljice se ne zadržavaju u vazduhu, već padaju na površine i zato je pranje ruku prepoznato kao ključna mera prevencije.\nAli 239 naučnika iz 32 zemlje kažu da postoje jaki dokazi koji ukazuju na to da se virus može širiti i vazduhom, kroz mnogo sitnije čestice koje lebde okolo satima nakon što ljudi razgovaraju i kapljično izbace virus.\nSZO je priznala da postoje dokazi koji ukazuju da je to moguće u određenim sredinama, kao što su zatvoreni i prepuni prostori.\nTe dokaze moraće temeljno da procene, ali ako se potvrde onda će mere sprečavanja širenja virusa morati da se menjaju. To bi značilo širu upotrebu maski i rigoroznije fizičko distanciranje, posebno u barovima, restoranima, i u javnom prevozu, zaključuje BBC.


Rastuška pećina krije tajne praistorijskih životinja: Spomenik prirode dostupan posjetiocima - Akta.ba\nRastuška pećina krije tajne praistorijskih životinja: Spomenik prirode dostupan posjetiocima\nSpomenik prirode, Rastuška pećina u Tesliću počeo je sa radom, a posjetiocima je na raspolaganju oko 350 metara uređenih i osvijetljenih staza.\n09.05.2022. 11:48 / Izvor: SRNA\nSpomenik prirode, Rastuška pećina u Tesliću počeo je sa radom, a posjetiocima je na raspolaganju oko 350 metara uređenih i osvijetljenih staza, rekao je Srni direktor Turističke organizacije opštine Teslić Danijel Petrović.\nPetrović je naveo da je Rastuška pećina za posjetioce otvorena utorkom, srijedom, petkom, subotom i nedjeljom u periodu od 12 do 19 časova.\nPrema njegovim riječima ulazak u pećinu se vrši na svakih sat - od 12 do 18 časova.\n"Za posjete organizovanih grupa u terminima koji nisu obuhvaćeni redovnim radnim vremenom, potrebno je najaviti posjetu 24 časa ranije Turističkoj organizaciji opštine Teslić", naveo je Petrović.\nUlaz u pećinu se naplaćuje po tri KM po osobi pojedinačno, a za grupe od više od 10 osoba cijena je dvije KM po osobi, dok djeca do 12 godina ne plaćaju ulaz.\nKada su u pitanju specifičnosti Rastuške pećine, Petrović kaže da je u ranijem periodu kao i početkom druge decenije 21. vijeka rađeno nekoliko arheoloških istraživanja tokom kojih su pronađeni ostaci pećinskog medvjeda i pleistocenog vuka, a starost kostiju procijenjena je na 18.000 godina.\n"Posljednja istraživanja koja su obavljali stručnjaci sa Univerziteta Kembridž pokazala su i prisustvo drugih netipičnih praistorijskih životinja sa stanovišta današnjeg vremena kao što su lav i tigar", naveo je Petrović.a\nTuristi od augusta "Laganini kroz BiH"\nDobojska regija i Brodsko-posavska županija u prekograničnoj saradnji\nSvetog Save br.15 74272 Teslić


Kosovo: I dalje bez saglasnosti partija oko platforme o dijalogu sa Srbijom | Kodex.ME\nKosovo: I dalje bez saglasnosti partija oko platforme o dijalogu sa Srbijom\nNa inicijativu predsjednika Skupštine Kosova Kadrije Veseljija danas je održan sastanak sa predstavnicima političkih partija s ciljem usaglašavanja stavova o rezoluciji o dijalogu Kosovo-Srbija. Sastanku nisu prisustvovale dvije najveće opozicione partije Demokratski savez Kosova i Pokret Samoopredjeljenje, ali jesu Socijaldemokratska partija i Alternativa.\n11. 10. 2018 - 15:26 Autor: Kodex\nVeselji je nakon sastanka izjavio da Kosovo ne treba da dozvoli Srbiji da se pokaže snažnija, te da državni intetresi moraju biti iznad partijskih. On je opoziciji poručio da teritorija Kosova nije partijska bitka i da evroatlantska budućnost zemlje mora biti iznad svega.\n“Istorijska greška je da usljed naše razjedinjenosti, nepostizanjem koncenzusa, damo prostora Srbiji da sebe pokaže modernom i da pružimo mogućnost predsjedniku Srbije Vučiću da govori u naše ime”, rekao je Veselji.\nVeselji, koji lider Demokratske partije Kosova, naveo je da je današnji sastanak bio konstruktivan i da rezolucija koju su tokom vikenda predložile partije vladajuće koalicije ostaje otvorena za doradu. Takođe je kazao da su se svi prisutni složili da vlast i opozicija treba da imaju jedinstven stav u odnosu na Srbiju i da se kaže “ne” formiranju Zajednice opština sa srpskom većinom, koja bi imala izvršna ovlašćenja.\nDardan Sejdu, šef poslaničke grupe Socijaldemokratske partije istakao je da se koncenzus o dijalogu sa Srbijom postigne u Skupštini, jer nema logike pričati sa distance.\n“Samo tako, za istim stolom diskutujući o temama možemo zajednički pronaći rešenja. Ono što je dobro sa ovog sastanka je da se politika u ovoj Republici prebaci sa neprijateljskih diskusija jednih prema drugima na sučeljavanje argumentima i suprostavaljanje za stolovima u institucijama”, kazao je Sejdiu.\nNakon što je predsjednik Kosova Hašim Tači ovog ljeta iznio ideju o korekciji granice sa Srbijom, opozicione partije Socijaldemokrate i DSK-a, pojedinačno, a potom i vladajuća koalicija, predložile su rezolucije koje sve imaju isti kontekst da se o teritoriji Kosova ne može pregovarati.


Teške povrede u igri s petardama: Dječaku amputirana tri prsta - Portal 072info\nTeške povrede u igri s petardama: Dječaku amputirana tri prsta\nMaloljetnik iz Bijeljine koji je povrijeđen prilikom upotrebe pirotehničkih sredstava operisan je i hospitalizovan u Klinici za dječiju hirurgiju Univerzitetskog kliničkog centra (UKC) Republike Srpske u Banjaluci i njegovo zdravstveno stanje je stabilno, potvrđeno je iz UKC.\n“Nakon operativnog zbrinjavanja, pacijent je hospitalizovan u Klinici za dječiju hirurgiju UKC Republike Srpske”, navode iz UKC.\nPovrijeđeni dječak je iz bijeljinskog naselja Pučile i ostaće u UKC na daljem praćenju i liječenju.\nIz UKC je potvrđeno Srni da je dječak, 2009. godište, u subotu, 2. januara, u poslijepodnevnim satima sanitetskim vozilom Doma zdravlja Bijeljina dovezen u UKC. Policija je izvršila uviđaj lica mjesta na dječijem igralištu u bijeljinskom naselju Pučile i o svemu je obaviješten dežurni tužilac Okružnog javnog tužilaštva u Bijeljini.\nPolicijska uprava Bijeljina ponovila je apel roditeljima da djecu upoznaju sa mogućim posljedicama nestručne upotrebe pirotihničkih sredstava, ističući da petarde nisu igračke i da ne postoji bezopasna pirotehnika.\nDežurni ljekar Doma zdravlja prijavio je policiji 2. januara u 13.22 sati da je dovezen maloljetnik, rođen 2009. godine, iz bijeljinskog naselja Pučile sa teškim povredama koje su nastale od petarde, odnosno rakete.\nPrethodni članakBegić: S lažima se ne želim boriti, ne mogu podržati ni jedan Misimovićev prijedlog\nSljedeći članakPotvrđena optužnica protiv Novalića, Hodžića, Solaka i Milićević u predmetu “Respiratori”


MOTOCIKLISTA POGINUO U POLUMIRU (VIDEO) · Kraljevo.online\nNASLOVNA HRONIKA MOTOCIKLISTA POGINUO U POLUMIRU (VIDEO)\nMOTOCIKLISTA POGINUO U POLUMIRU (VIDEO)\nDve osobe povređene a moticiklista poginuo na Ibarskoj magistrali između Kraljeva i Raške.\nVozač motocikla je poginuo, a dve osobe su povređene, u teškoj saobraćajnoj nesreći koja se posle 13:00 sati dogodila na Ibarskoj magistrali kod mesta Polumir između Kraljeva i Raške.\nSaobraćaj je bio obustavljen do 17:00 sati, a u oba pravca stvorile su se kolone duge preko tri kilometra.\nKako reporter Kraljevo Online saznaje na licu mesta, do nesreće je došlo kada je vozač moticikla iz Novog Sada, vozeći iz pravca Raške, pretičući na punoj liniji direktno udario u “pasat” beogradskih tablica, da bi potom u njega udarilo vozilo “fiat” iz Raške. Vozači iz automobila prevačeni su na pregled u Opštu bolnicu “Studenica”.\nUviđaj su obavili saobraćajna policija i zamenin Osnovnog tužilaštva iz Kraljeva.\n“Moticklista je poginuo na licu mesta, a dve povređene osobe kolege iz Hitne pomoći sanitetom su prebacile u Kraljevo. Nakon pregleda u Hitnoj pomoći jedna osoba je puštena na kućno lečenje, a muškarac star 37 godina je na opservaciji na Hiruškom odeljenju i nije životno ugrožen, rekla je za Kraljevo Online, Vesna Gospavić, dežurna lekarka Prijemnog hiruškog odeljenja Opšte bolnice “Studenica”.\nPrema slikama nemoguće je da je motor udario prvo u Pasata, obzirom da nema oštećenja sa donje strane na braniku. Prvi udar je bio u automobil iz Raške (Fiat Panda) pa tek onda u Pasata.\nDrugo i veoma bitno, na toj deonici je isprekidana linija iz pravca Raške ka Kraljevu tako da motociklista nije nikako mogao da pretiče na punoj liniji!


O našim kapijama za dezinfekciju vozila – TTM System\nO našim kapijama za dezinfekciju vozila\nDEZINFEKCIJA VOZILA DEZINFEKCIONIM KAPIJAMA ZA VOZILA\nDezinfekcioni prolaz za vozila je jedan od naših dezinfekcionih proizvoda. Dezinfekcioni prolaz za vozila služi za potpunu dezinfekciju spoljašnjosti vozila prilikom ulaska ili izlaska u prostor gde je potrebno sprečiti kontaminaciju. Potpuno orošavanje, odnosno dezinfekcija vozila, se vrši obostrano do visine 5 metara.\nDezinfekcione kapije za vozila se isporučuju kao kompletan sistem za dezinfekciju i u njega je uključeno: stabilna konstrukcija visine 5 metra sa pravilno raspoređenim unakrsnim mlaznicama, spojna veza za napajanje stubova, cisterna za dezinfekciono sredstvo zapremine 1.000 litara, pumpe visokog pritiska za napajanje mlaznica, kompletna elektronika za regulaciju sistema za dezinfekciju.\nKARAKTERISTIKE KAPIJE ZA DEZINFEKCIJU VOZILA\nKapija za dezinfekciju vozila se postavlja ispred željenog objekta, na ulazu (po potrebi i izlazu), te se time olakšava dalji proces rada i štite zaposleni od širenja zaraze preko vozila, ali i sami proizvodi (roba) koju je takođe neophodno zaštiti od kontaminacije – proizvodnja i distribucija hrane i prehrambenih ili proizvoda namenjenih u medicinske svrhe.\nKorišćenjem naših Kapija za dezinfekciju vozila sprečava se na siguran i potpun način kontaminacija zaraza prilikom ulaska u:\n- proizvodne pogone za proizvodnju, preradu ili distribuciju hrane.\nDezinfekcija vozila može biti potpuna, brza i efikasna u svim sferama poslovanja korišćenjem naše Kapije za dezinfekciju vozila!


Više od 8 miliona za pomoć izbeglima sa prostora Hrvatske i Bosne i Hercegovine – GM Press\nRedakcija 29 juna, 2021\t0 Komentara\nDejan Kovačević, predsednik opštine Gornji Milanovac potpisao je danas ugovore sa za dodelu građevinskog materijala za stambeno zbrinjavanje sa izbeglim licima sa prostora Republike Hrvatske i Bosne i Hercegovine. Na Javni poziv koji je realizovan u proteklom periodu, a koji je opština Gornji Milanovac sprovela u koordinaciji sa Komesarijatom za izbeglice i migracije Republike Srbije , prijavilo se 12 korisnika od koji je 7 u potpunosti ispunjavalo uslove.\n-Iz razgovora sa njima saznao sam da su svi došli uglavnom 1995. godine i da su prvi put dobili sredstva, što i jeste bio jedan od uslova poziva koji smo zajedno sa Komesarijatom za izbeglice Republike Srbije formirali. Ukupno je obezbeđeno 8 miliona 250 hiljada dinara, za 15 paketa pomoći u građevinskom materijalu , po 550 hiljada opredeljeno je po porodici. Nismo iskoristili sva sredstva, jer nisu svi prijavljeni ispunjavali uslove. Do kraja godine, ponovićemo poziv kako bi utrošili sredstva predviđena za ovaj vid podrške. Od ukupnog iznosa 90% je opredelio Komesarijat za izbeglice dok je lokalna samouprava učestvovala sa 10 procenata – rekao je Kovačević.\nDejan Kovačević, predsednik opštine Gornji Milanobvac\nOpština Gornji Milanovac će i u narednom periodu se zalagati da pomogne izbeglim licima koji žive na području opštine kako bi uspeli da se skuće i da obezbede krov nad glavom.\n-Tužno je čuti da neko tokom 26 godina nije dobio pomoć u rešavanju stambenog pitanja i da je ovo prvi put da država preko Komesarijata i opština Gornji Milanovac pomažu tim ljudima. Mi ćemo se svakako zalagati da i u narednom periodu nastavimo i pružimo im još veću pomoć – zaključio je predsednik Opštine.\nTags: opština gornji milanovac, pomoć za raseljena lica, predsednik opštine\nMilanovačko pozorište o nagradi i daljim planovima\nBez vode ulica Proleterskih brigada od 8-12 sati


Zašto na saslušanje niko ne zove Papićevog i Hrkalovićkinog šefa? – radiosabac.com\nZašto na saslušanje niko ne zove Papićevog i Hrkalovićkinog šefa?\nSve što je zamenik načelnika SBPOK-a Goran Papić uradio, uradio je po nalogu tadašnjeg ministra unutrašnjih poslova Nebojše Stefanovića, kaže za list Danas advokat Branislav Tapušković. Da li će nadležni ispitati zašto se Stefanović, iako na to nije imao prava, mešao u istrage? Tapušković navodi i da je Papić tražio da ga poligrafski ispitaju, ali da mu nisu dozvolili. Testiranje na detektoru laži, poligrafisti nisu dozvolili ni Dijani Hrkalović, kaže njen pravni zastupnik Sead Spahović.\nTužilaštvo i policija tragaju za državnim funkcionerima i političkom podrškom klana Veljka Belivuka. Oblak sumnje najčešće se nadvija nad aktuelnim, ali i bivšim pripadnicima Ministarstva unutrašnjih poslova. Naime, bivši zamenik načelnika SBPOK-a Goran Papić nedavno je uhapšen zbog sumnje da je jednom rukovodiocu beogradske policije naložio da vrati privremeno oduzeti automobil Marku Miljkoviću, saradniku Veljka Belivuka. Dok je Papić u pritvoru, njegov branilac Branislav Tapušković za list Danas govori o tome šta je rečeno tokom saslušanja kod tužioca.\nPapić je tužiocu naveo da ga je nekoliko dana pre 15. aprila 2020. godine pozvao ministar Stefanović i rekao mu da će u SBPOK-u biti saslušan Marko Miljković. On mu je naveo da treba taj posao da urade efikasno i profesionalno i da zapisnik o saslušanju pošalju nadležnom tužiocu. Tog 15. aprila, Papića je ponovo pozvao ministar Stefanović, ljut zbog toga što se Miljković već pet sati nalazi u Policijskoj upravi Beograd, a još uvek nije saslušan u SBPOK-u. Kako je Papić ispričao na saslušanju, on je postupajući po nalogu ministra, organizovao da se Miljković doveze u SBPOK, gde je saslušan u svojstvu građanina, a potom vraćen u PU Beograd, preneo je Danas.\nPrema rečima advokata, Papić je tokom saslušanja u policiji tražio da bude poligrafski ispitan, ali mu to nisu dozvolili. Poligrafista je odbio da ispita i državnu sekretarku Dijanu Hrkalović, tvrdi njen advokat Sead Spahović. Kaže i da tokom saslušanja u SBPOK-u policija Hrkalovićevu nije ispitivala o klanu Veljka Belivuka, već o tome da li je planirala zaveru protiv predsednika Srbije, te da joj je pre odlaska na poligraf pokazan spisak sa pitanjima.\nNije tačno ni da se Hrkalovićeva nakljukala lekovima, kako pišu tabloidi, dodaje Spahović: „Ona je pod jednom terapijom već godinama, koju uzima uveče, i policija je nju dovela sa treninga na saslušanje, tako da nema govora o nekom nakljukavanju“.


Izložba Narodnog muzeja u Akvileji je bitan događaj u oblasti kulturne saradnje između Srbije i Italije - Ministarstvo kulture i informisanja\nIzložba Narodnog muzeja u Akvileji je bitan događaj u oblasti kulturne saradnje između Srbije i Italije\nIzložba Narodnog muzeja „Blago i Carevi – Raskoš rimske Srbije“ koja će biti predstavljena od 10. marta do 3. juna u Palati Meizlik u Akvileji je bitan događaj u oblasti kulturne saradnje između Srbije i Italije, ocenio je danas ministar kulture i informisanja Vladan Vukosavljević.\nOn je na današnjoj konferenciji za novinare istakao da ova postavka po svom značaju nadilazi sam format izložbe zato što je 2018. godina proglašena Evropskom godinom kulturnog nasleđa „što je velika svetska tema“.\n„Tema zaštite kulturne baštine je jedna od velikih tema Uneska i samim tim mora biti važna svima koji se bave oblastima kulture i kulturnom politikom“, napomenuo je ministar i podsetio da je kulturna baština širom sveta ugrožena usled vojnih sukoba, terorizma, namernog uništavanja, ali i nehata i nemara.\nPo rečima Vukosavljevića helensko i rimsko nasleđe, hrišćanstvo i renesansa su četiri osnovna stuba na kojima počiva evropska kulturna tradicija „i upravo ova izložba jeste omaž i doprinos boljem razumevanju nekih od tih odnosa“.\nIzložba „Blago i Carevi – Raskoš rimske Srbije“ je prilika da se u jednom izuzetno važnom centru kao što je Akvileja predstavi blago kojim raspolažu muzeji u Srbiji, ocenio je ministar.\nOn je podvukao da je kulturna saradnja između Srbije i Italije na veoma visokom nivou, da se odvija između vlada dve zemlje i direktno između institucija, ali i da postoji potencijal za njeno unapređenje.\n„Imamo dosta zajedničkog zbog kulturnih veza koje zadiru daleko u prošlost. Te potencijale treba iskorišćavati u maksimalnoj meri i Ministarstvo će davati svoj maksimalni doprinos razvoju tih odnosa“, zaključio je ministar Vukosavljević.\nEksponati koji će biti predstavljeni na izložbi u Akvileji potiču iz širokog hronološkog okvira između 1. i 6. veka, odnosno počev od ranog Rimskog carstva, preko perioda Tetrarhije, sve do vremena Konstantina Velikog i perioda ranog hrišćanstva. To je upravo i vreme kada je grad Akvileja bio jedan od najvećih i najbogatijih gradova Carstva na tlu današnje Italije.\nAutor izložbe i koeditor publikacije je naučni savetnik Ivana Popović, a koordinator muzejski savetnik Deana Ratković.\nPostavku prati dvojezičan katalog na engleskom i italijanskom, koji je plod saradnje srpskih i italijanskih stručnjaka.\nNa konferenciji za novinare govorili su direktor Narodnog muzeja u Beogradu Bojana Borić-Brešković, predsednik fondacije „Akvileja” Antonio Zanardi Landi, otpravnik poslova Ambasade Italije Serđo Monti i Ivana Popović.


TotalCar.rs » Oni ne moraju da idu do pumpe – pumpa stiže do njih\nPosedovanje superluksuznog automobila samo po sebi podrazumeva privilegovan status, a za vlasnike vozila marke Bentley u Kaliforniji to znači da će im gorivo biti isporučeno na kućnu adresu – ili tamo gde to žele.\nBentley je poznat kao proizvođač nekih od najluksuznijih modela na planeti. U toj kompaniji odlučili su da svoju ponudu podignu na još viši nivo, pa su kupce iz Kalifornije obradovali novom uslugom – umesto da svoj automobil radi dopune goriva voze na benzinsku stanicu, mobilna cisterna će im dolaziti na kućni prag.\nBentley je ovaj pilot program pokrenuo u saradnji sa kompanijom Filld, koja se bavi isporukama goriva klijentima pomoću aplikacije za mobilne uređaje. Filld je za vlasnike britanske automobilske marke razvio posebnu verziju ove aplikacije pomoću koje mogu da zatraže isporuku goriva na lokaciju na kojoj se nalaze, u terminu koji im odgovara.\nUz pomoć Connected Car sistema, Filld dobija informaciju o tome gde se klijent i njegov automobil nalaze i šalje kamionet sa malom cisternom do njega. Isporučeno gorivo naplaćuje se po najnižoj ceni od tri najbliže stacionarne benzinske pumpe, uz određenu nadoknada za terensku isporuku.\nBentley je ovaj pilot program za sada ograničio na tromesečni period i na Kaliforniju, a ako reakcije vlasnika automobila budu pozitivne, biće produžen, i proširen na druge oblasti.\nKrajni cilj je da, u budućnosti, vlasnik vozila ne mora uopšte da šalje zahtev da mu se sipa gorivo, već će automobil automatski proslediti poruku centralnom kompjuteru kada primeti da se nivo goriva u rezervoaru približi “rezervi”.


Svetski dan dijabetesa U Srbiji od dijabetesa boluje oko 500.000 ljudi\nNaslovna » Obrazovanje » Ispeci pa reci deci » Svetski dan dijabetesa\nSvetski dan dijabetesa okuplja milione ljudi širom sveta i tom prilikom organizuju se brojni lokalni i nacionalni događaji od strane asocijacija osoba sa dijabetesom, različitih strukovnih udruženja, donosioca odluka u zdravstvu.\nŠećerna bolest je postala pandemija globalnih razmera, a statistika pokazuje se da će do 2025. godine od ovog oboljenja patiti preko 380 miliona ljudi.\nU Srbiji od dijabetesa boluje oko 500.000 ljudi, a pretpostavlja se da oko 250.000 ljudi u našoj zemlji nije ni svesno da boluje od ove bolesti.\nPlavi krug je univerzalan simbol za dijabetes, osmišljen za potrebe kampanje koja je imala za cilj da podrži donošenje rezolucije Ujedinjenih nacija o dijabetesu i simboliše jedinstvo svetske javnosti u borbi protiv pandemije jedne od najčešćih hroničnih nezaraznih oboljenja od koga danas u svetu boluje oko 246 miliona ljudi. Kampanja podrške donošenju rezolucije Ujedinjenih nacija o dijabetesu pokrenuta je od strane Internacionalne dijabetološke federacije (IDF) sa idejom da se ujedinjenim snagama podigne svest o dijabetesu i unapredi njegovo lečenje.\nKroz kampanju Ujedinjeni za dijabetes Internacionalna dijabetološka federacija je uspela da, zajedno sa svojim zemljama članicama, izdejstvuje donošenje Rezolucije o dijabetesu Ujedinjenih nacija. Rezolucija je usvojena 20. decembra 2006. godine. Generalna skupština UN je tom prilikom uvrstila 14. novembar, Svetski dan dijabetesa, u dan Ujedinjenih nacija koji se pod okriljem ove organizacije obeležava od 2007. godine.\nU noći između 14. i 15. novembra širom sveta se plavim reflektorima osvetljavaju različite znamenitosti, simbolišući plavu boju Ujedinjenih nacija. Tim povodom organizuju se aktivnosti u vidu paljenja plavih sveća, pravljenja plavih krugova telima ili kišobranima, preventivnih pregleda u cilju prevencije dijabetesa i njegovih komplikacija i mnoge druge.\nI u našoj zemlji će se, kao i svake godine, različitim programima i aktivnostima obeležiti Svetski dan dijabetesa.\nInternacionalna dijabetološka federacija plavi krug Šećerna bolest Svetski dan dijabetesa 2016-11-11\nPrethodni: Uređenje kuhinje od 20 kvm\nSledeći: Vrste porođaja


Dodeljene godišnje nagrade za najbolji naučnoistraživački projekat i doktorsku disertaciju | Ministarstvo odbrane Republike Srbije\nDodeljene godišnje nagrade za najbolji naučnoistraživački projekat i doktorsku disertaciju\nU Domu Vojske Srbije danas su dodeljene godišnje nagrade za 2017. za najbolji naučnoistraživački projekat i doktorsku disertaciju u Ministarstvu odbrane i Vojsci Srbije. Skupu su prisustvovali državni sekretar Aleksandar Živković, pomoćnik ministra odbrane za politiku odbrane general-major Milan Mojsilović, te predstavnici uprava i ustanova Ministarstva odbrane i Vojske Srbije.\nPrvi put od kako se nagrada dodeljuju dobile su je dve dame – vojni službenici doc. dr Ljiljana Jelisavac i dr Danica Simić, diplomirani inženjeri iz Vojnotehničkog instituta. Docentkinja Jelisavac kao rukovodilac projekta „Istraživanje u oblasti eksploziva, pirotehnike, baruta i raketnih goriva”, a dr Simić za doktorski rad o temi „Balistički hibridni nanokompozitni materijali ojačani neorganskim fulerenima”.\nNaučnim poslenicama je pohvale uručio i na dobijenim nagradama čestitao državni sekretar Aleksandar Živković. On ih je tom prilikom pozdravio u ime ministra odbrane i svih pripadnika Ministarstva odbrane.\nObraćajući se prisutnima, državni sekretar Živković podsetio je da su prošle godine učinjeni značajni koraci na unapređenju i razvoju nauke i pomenuo neke od značajnih rezultata – realizovano je 140 zadataka iz oblasti osnovnih, primenjenih i razvojnih istraživanja, rađeno je na 75 zadataka verifikacionih i završnih ispitivanja, u upotrebu su uvedena tri sredstva iz razvoja; obezbeđeno je da pripadnici MO i VS učestvuju na 90 različitih naučnih konferencija i skupova; unapređena je oblast inventivne delatnosti – rešeno 20 prijava patenata i tehničkih unapređenja, a šest naših naučnoistraživačkih i obrazovnih organizacija akreditovano je skladu sa republičkim propisima.\n- Naše prisustvo u zdanju Doma Vojske Srbije svojevrsna je potvrda da sistem odbrane shvata i uvažava ulogu nauke u procesu razvoja odbrambenih sposobnosti. Daljim unapređenjem ove oblasti, naučna zajednica Republike Srbije i ubuduće će u Ministarstvu odbrane i Vojsci Srbije imati pouzdane saradnike – istako je državni sekretar.\nGodišnja nagrada za najbolji naučnoistraživački projekat, doktorsku disertaciju i magistarski rad u Ministarstvu i Vojsci, koja se dodeljuje radi afirmacije naučnoistraživačkog rada i stimulisanja naučnih radnika u sistemu odbrane, ustanovljena je Odlukom ministra odbrane od 2005. godine.\nPredsednik komisije za izbor predloga radova za 2017. godinu pukovnik dr Aleksandar Ilić iz Uprave za strategijsko planiranje je, obrazlažući izbor ovogodišnjih radova i projekata, rekao da je za nagrade bilo prijavljeno četiri naučnoistraživačka rada i sedam doktorskih disertacija.


Fudbalski klub "Spartak" ne treba da brine za svoju budućnost - YU eco radio i Televizija\nNaslovna / Sport / Fudbalski klub „Spartak“ ne treba da brine za svoju budućnost\nFudbalski klub „Spartak“ ne treba da brine za svoju budućnost\nGoran jul 24, 2019\tSport Napiši komentar 35 Pregledi\nPored prvotimaca, koji se sa velikim uspehom takmiče u Super ligi, značajnu pažnju ovdašnje probirljive sportske javnosti privlače i najmlađi igrači Fudbalskog kluba „Spartak“.\nU takozvanoj bazi „Plavih golubova“, trenutno, trenira šezdesetak mališana, koji svoju formu testiraju na brojnim turnirima ne samo u zemlji, već i u inostranstvu, a publika će, uskoro, moći da ih na delu vidi i na predstojećem tradicionalnom, trećem po redu, turniru „Trofej grada Subotice“, koji će se, 24. i 25. avgusta, održati na terenima Gradskog stadiona.\nSvi ovi mališani i njihovi mnogobrojni klupski drugari ne propuštaju nijedan trening na pomoćnim terenima Gradskog stadiona, a u magični svet fudbala strpljivo i sa puno ljubavi uvodi ih njihov trener Srđan Kaurin, koji je i sam ranije igrao fudbal, a jedno vreme uspešno se oprobao i u ulozi delioca pravde.\nPored Kaurina, za stručni rad sa najmlađim „Plavim golubovima“ zaduženi su i Žika Savin i Goran Radonjić, koji se trude da svojim učenicima svaki trening učine što interesantnijim i pristupačnijim.\nPolitika rada omladinske škole Fudbalskog kluba „Spartak“ koncipirana je tako da se sa mladim igračima radi ne samo na stručnom fudbalskom osposobljavanju, već se značajan akcenat stavlja i na širi vaspitno-obrazovni plan.\nU klubu svi se trude da, u tesnoj saradnji sa roditeljima, sve besprekorno funkcioniše kao velika složna porodica, što je, svakako, jedan od bitnih preduslova celokupnog uspeha na duge staze.\nPrethodna Info Plus Mira Banjac 23.07.2019.\nSledeća Jedriličari „Palića“ na međunarodnoj regati u Mađarskoj


Elektronska razmena podataka među državnim organima Srbije je za godinu dana primene informacionog sistema „eZUP“ građanima „uštedela“ 500.000 sati, jer ne provode vreme šetajući od šaltera do šaltera, saopšteno je iz Vlade Srbije.\nPreko „eZUP“ je 245 državnih organa razmenilo 208.095 dokumenata, čime je država, računa Vlada, uštedela 20 miliona dinara za štampanje i uručenje.\nSistem „eZUP“ povezuje 18 baza podataka osam velikih institucija u Srbiji: matične knjige Ministarstva za državnu upravu i lokalnu samoupravu, baze MUP-a, Poreske uprave, Fonda PIO, Nacionalne službe za zapošljavanje, Centralnog registra obaveznog socijalnog osiguranja, Republičkog geodetskog zavoda i Ministarstva pravde.\nSmederevo je najveći korisnik „eZUP-a“ i primer je dobre prakse, te je najavljeno da će ga posetiti predsednica Vlade Srbije Ana Brnabić.\nViše iz ove kategorije « Godišnje nagrade u SO Bečej: Inicijative do 15. juna\tMinistаr Zorаn Đorđević: Srbija zemlja bez čekanja »


EULEX i Policija iz Linkolnšira, UK održali Komandi Policije Kosova obuku o fleksibilnosti komande - Vesti - EULEX - European Union Rule of Law Mission in Kosovo\nEULEX i Policija iz Linkolnšira, UK održali Komandi Policije Kosova obuku o fleksibilnosti komande\n11. maj 2018. god.\nEULEX u saradnji sa Policijom Linkolnšira, Regionalne Uprave policije UK, trenutno održava kurs na temu “Fleksibilnost komande” Kosovskoj akademiji za javnu bezbednost.\nCilj ovog kursa koji traje osam dana je da Komandi Policije Kosova pruži priliku da unapredi postojeće veštine i ekspertizu u upravljanju događajima koji zahtevaju planiranje javnog reda i javne bezbednosti.\nObuka u sklopu ovog kursa biće usredsređena na izradu politika, komandnih protokola, primenu taktičkih parametara, model donošenja odluka zasnovan na ljudskim pravima, uticaj na zajednicu, medijsku strategiju, partnerstva i proces izveštavanja.\nMark Dixon, menadžer programa i šef SJPPG, rekao je da je ideja da se ovim kursom unaprede postojeći kapaciteti PK kroz proučavanje modela iz UK za policijsko upravljanje javnim događajima ili incidentima. „Nadamo se da će Policija Kosova izvući pouke iz ovih najboljih iskustava i primeniti ih u kontekstu policijskog rada na Kosovu. Bezbednosni izazovi policijskog rada se neprekidno menjaju, te agencije koje su zadužene za rešavanje ovih bezbednosnih pitanja moraju biti fleksibilne da bi mogle da efikasno odreaguju”.\nNa ovom kursu je učestvovalo trideset službenika Policije Kosova iz sva tri nivoa komande Policije Kosova.\nUčesnici će tokom obuke koristiti studije slučajeva značajnih događaja i učestvovaće u diskusiji sa kolegama i instruktorima, kako bi razmenili svoja iskustva i znanja o tome kako da bolje upravljaju i planiranim i spontanim javnim događajima i incidentima.\nPotpukovnik Akrem Racaj, direktor za specijalizovanu obuku u Policiji Kosova istakao je značaj učešća u ovoj obuci.\n„Ovaj kurs nam pruža izuzetnu priliku da uporedimo različite nivoe komande i njihove funkcije i kako se oni mogu primeniti u Policiji Kosova. Cilj ovoga je da razvijemo naše komandne aktivnosti i ojačamo naše kapacitete za efikasno upravljanje, kako bismo bili što profesionalniji i efikasniji”.\nPotpukovnik Racaj se zahvalio EULEX-u i Policiji Linkolnšira na organizovanju ove obuke, koja je specifično posvećena Komandnom osoblju i za iskustvo koje je Policiji Kosova omogućilo da uči iz modela policijskog rada u Ujedinjenom Kraljevstvu.\n„Ubuduće planiramo da još više iskoristimo ovo iskustvo u praksi i da ono što smo naučili prilagodimo i prenesemo našim kolegama na rukovodećem nivou Policije Kosova”, rekao je Akrem Racaj.\nČetvoro stručnjaka iz UK su instruktori ove obuke; svaki od njih je socijalizovan u određenim veštinama vezanim za fleksibilnost komande, koje obuhvataju strateško planiranje, operativno izvođenje, planiranje partnerstva za vanredne i nepredviđene situacije i koordinaciju bezbednosti u suzbijanju terorizma.\nPomoćnik načelnika Policije, West, jedan od predavača, rekao je: „Veliko nam je zadovoljstvo da sa Policijom Kosova podelimo naša znanja koja primenjujemo u Linkolnširu, naročito u oblastima kao što su javna bezbednost i javni red. Ovo je i za nas potencijalna prilika za učenje, i bez sumnje će biti oblasti prakse o kojima ćemo učiti ovde i ta znanja poneti sa sobom i razmotriti kako nam ona mogu biti od koristi u Linkolnširu”.\nOn je dalje ponovio: „Izuzetno smo ponosni što smo imali prilike da pomognemo kroz ovu vrstu obuke i nadamo se da ćemo doprineti unapređenju u ovoj zemlji koja je pretrpela strašan sukob”.\nOva obuka je deo napora EULEX-a da podrži Policiju Kosova u razvoju institucionalnih kapaciteta za održiviju i efikasniju komandu.


Generalni tužilac Belorusije upozorio na ulogu kriptovaluta u utaji poreza\nBTC $36.557 -0,41%\nETH $2.388 -2,82%\nBNB $384 +3,44%\nSOL $88 -3,07%\nAleksandar Konjuk je rekao da sajber kriminal svakodnevno utiče na živote ljudi i da jurisdikcije treba da prouče oblasti kao što su kriptovalute.\nGlavni tužilac Belorusije izrazio je zabrinutost zbog uloge koju kriptovalute mogu imati u utaji poreza, izvestio je 4. juna lokalni dnevni list TUT.by.\nGovoreći o tome kako je Belorusija bila domaćin regionalne konferencije Međunarodnog udruženja tužilaca, Aleksandar Konjuk je rekao da je došlo vreme da prisutni predstavnici vlasti prouče upotrebu kriptovaluta.\nBelorusija je postala jedna od prvih zemalja u regionu koja je formirala formalno zakonodavstvo oko bitkoina (BTC) i drugih kriptovaluta, proglašavajući ih legalnim u 2017. godini.\n“Relevantnost sajber kriminala je očigledna”, rekao je on na konferenciji, na kojoj su predstavnici Rusije, Gruzije, Moldavije, Poljske, Kazahstana i Litvanije. Konjuk je nastavio:\n“Pojavilo se više novih shvatanja i potrebno je proučiti situaciju vezanu za bitkoin i kriptovalute. To su stvari koje ulaze u naše živote. Na primer, kriptovaluta predstavlja ozbiljan rizik za utaju poreza.”\nKoncept koji govori o tome da kriptovalute igraju glavnu ulogu u sajber kriminalu nastavlja da se pojavljuje kod različitih vlada, dok kritičari odbacuju ideju da ona postaje sredstvo finansiranja počinilaca.\nU skladu sa zakonskim okvirom, najveća beloruska banka je u januaru signalizirala da je ipak zainteresovana za uspostavljanje kripto berze.\nU susednoj Rusiji, u međuvremenu, sa kojom Minsk ima jedinstvene ekonomske veze, vlasti nastavljaju da se muče kako da se nose sa upotrebom kriptovalute.\nNedavno je centralna banka zemlje izjavila da je protiv legalizacije bitkoina i altkoina kao instrumenata plaćanja\nZa razliku od Belorusije, velika državna Sberbanka izjavila je da obustavlja svoje planove vezane za kriptovalute zbog negativnog stava Banke Rusije.


J. T. 27. oktobra 2015. 14:43\nZemlja porekla: Danska, 2014.\nFilm govori o mračnom poglavlju u istoriji Indonezije. Openhajmer, koji se Indonezijom bavio i u filmu „Čin ubistva“, za koji je bio nominovan za Oskara, ovog puta direktno suočava žrtve i zločince. Tokom šezdesetih godina, paravojne snage u Indoneziji ubile su stotine hiljada ljudi – uz podršku vlade.\nSredovečni čovek čiji je brat brutalno ubijen 1965. u velikoj čistci „komunista“, suočava se sa ljudima koji su izveli ova ubistva. Iz zabrinutosti za njegovu bezbednost, čovek nije u potpunosti identifikovan u filmu i vodi se samo kao „anonimni“, kao i mnoga imena koja čine ekipu filma. Iako nijedan od ubica ne izražava kajanje, ćerka jednog od njih je vidno potresena kada čuje, očigledno prvi put, detalje ubistava.\nFilm je osvojio brojne nagrade među kojima su: Filmski Festival u Veneciji 2014, gde je bio nominovan i za Zlatnog lava, osvojio je nagrade Fipresci, Fedeora, Filmskog festivala u Čikagu, kao i Filmskog festivala u Busanu\nPremijera: oktobar 2015. godine


Srbija u Pokretu | Počinje sakupljanje 30.000 potpisa za Narodnu inicijativu za narodnog poslanika!\nBeograd, 4. april 2016. – Narodna inicijativa za narodnog poslanika, koju su pokrenuli Srbija u pokretu, Nacionalna koalicija za decentralizaciju i Media i reform centar Niš, kreće u svoju realizaciju u utorak, 5. aprila, kada zvanično kreće sakupljanje potpisa širom Srbije. Potpisivanje Inicijative će se odigrati u više od 10 gradova u Srbiji, a građani će moći da iskažu svoju podršku do ponedeljka, 11. aprila. Lokacije na kojima će građani moći da potpišu Inicijativu biće objavljene za svaki od gradova, a 9. aprila će biti održana velika sinhronizovana akcija sakupljanja potpisa u svim gradovima, kada će građani na različitim lokacijama moći da razgovaraju sa našim aktivistima/kinjama i daju potpis podrške.\nCilj pokretanja Inicijative je pokretanje rasprave u Skupštini, u cilju promene izbornog sistema Srbije. Ono što želimo je izborni sistem koji će nam dati parlament u kome:\nSede poslanici iz svih krajeva Srbije\nNacionalne manjine imaju svoje predstavnike/ce\nI muškarci i žene imaju svoje mesto\nSede poslanici koje smo birali imenom i prezimenom i koji su odgovorni nama kao biračima, a ne svojim partijama\nNakon što Skupštini predamo 30 000 potpisa, koji su po Zakonu dovoljni za pokretanje rasprave pred parlamentom, tražićemo od svih političkih stranaka koje ulaze u izbornu trku da se javno izjasne da li podržavaju našu inicijativu i da li u idućem sazivu Skupštine žele da budu narodni ili partijski poslanici. Ovim javnim izjašnjavanjem daće nam garanciju da će se po sazivu Skupštine naša inicijativa naći na dnevnom redu u najkraćem mogućem roku.\nOvde možete videti pun tekst inicijative.\nLista lokacija na kojima se sakupljaju potpisi\nPOČELO JE! Sakupljamo 30 000 potpisa, PRIKLJUČI SE!Vidan Danković novi predsednik Srbije u pokretu!


Oduzeti duvan i cigarete u vrijednosti od 180.000 KM - Glas Srpske\nOduzeti duvan i cigarete u vrijednosti od 180.000 KM\nSrna 10.04.2020 14:04\nBANjALUKA - Ovlašteni službenici Uprave za indirektno oporezivanje /UIO/ BiH iz regionalnog centra Sarajevo su u odvojenim akcijama oduzeli 1.159 kilograma duvana i 648 paklica cigareta neobilježenih akciznim markicama Uprave, a čija je ukupna tržišna vrijednost oko 180.000 KM, saopšteno je iz ove uprave.\nU saopštenju je navedeno da su, postupajući po uputstvima dežurnog tužioca Tužilaštva BiH, na osnovu ranijih operativnih aktivnosti provedenih na terenu, ovlašteni službenici Uprave izvršili pretrese objekata na dvije lokacije na području opštine Ilidža i oduzeli 919.5 kilograma duvana i 648 paklica cigareta.\n"Pomenuti akcizni proizvodi nisu bili obilježeni akciznim markicama UIO, a bili su namijenjeni za prodaju na području Kantona Sarajevo", navedeno je u saopštenju.\nIz ove uprave navode da su njihovi ovlašteni službenici, vršeći pojačane aktivnosti na sprečavanju nelegalnog prometa duvana i duvanskih prerađevina, prilikom kontrole vozila na putu Sarajevo-Konjic pronašli i privremeno oduzeli 120 kilograma rezanog sušenog duvana, koji je bio namijenjen za prodaju na crnom tržištu.\nSlužbenici UIO su u saradnji sa službenicima MUP-a Bosansko-podrinjskog kantona, Policijske stanice Ustikolina, kontrolišući vozila na putu Foča-Goražde, u mjestu Ustikolina, pronašli i privremeno oduzeli 120 kilograma rezanog duvana koji nije bio obilježen akciznim markicama Uprave.\nU saopštenju je navedeno da su protiv lica od kojih su privremeno oduzeti akcizni proizvodi pokrenuti odgovarajući postupci pred nadležnim sudovima u BiH.\nU aktivnostima na terenu ovlašteni službenici UIO su koristili specijalizovanu opremu koju je Upravi donirala Vlada SAD, putem programa EXBS.\nIz Uprave za indirektno oporezivanje BiH pozivaju građane da na otvorenu besplatnu i potpuno anonimnu liniju 080/02-06-07 prijave svaki oblik utaje carine ili PDV-a ili nelegalnu prodaju akciznih proizvoda.\nUhapšen pijani vozač u Banjaluci\nKotor Varoš: Pijan napao policajca\nDetalji tuče migranata u Sarajevu: Sirijac povrijeđen mačetom\nUhapšena tri pijana lica u Doboju i Brodu\nBanjaluka: Uhapšena tri lica s potjernica\nMladić poginuo u saobraćajnoj nesreći u Imljanima kod Kneževa\nLukavac: Vozač i saputnica povrijeđeni pri slijetanju vozila sa kolovoza


Bošković i Matis u Zagrebu u okviru crnogorskog predsjedavanja A5\nDatum objave: 13.07.2018 13:15 | Autor: mod\nU okviru crnogorskog predsjedavanja Američko-jadranskom poveljom (A-5), u Zagrebu je 12. i 13. jula održan Specijalni sastanak ministara odbrane država članica A-5, na kojem je učestvovao ministar odbrane, mr Predrag Bošković.\nU fokusu Specijalnog ministarskog sastanka, kojem je prisustvovao i sekretar za odbranu Sjedinjenih Američkih Država Džejms Matis, bile su evroatlantske integracije, uticaj spoljnih faktora na situaciju u regionu, te ravnomjerne raspodjele troškova u domenu odbrane među državama saveznicama. Imajući u vidu aktuelne ciljeve ove inicijative, trenutnu bezbjednosnu situaciju u regionu, kao i crnogorsko predsjedavanje Američko-jadranskom poveljom A5, ministar Bošković je istakao da će Crna Gora, kao NATO članica, nastaviti da snažno podržava NATO politiku „otvorenih vrata“ i sve aktivnosti koje za cilj imaju jačanje bezbjednosne situacije u regionu. Ministar Bošković je, takođe, izrazio uvjerenje da će integracija Makedonije u NATO doprinijeti kako regionalnoj stabilnosti, tako i cjelokupnom sistemu kolektivne odbrane. U cilju unaprjeđenja bezbjednosne situacije u regionu, a u duhu dobrosusjedskih odnosa, Crna Gora će, kako je zaključio ministar Bošković, nastaviti da razvija prijateljske odnose sa državama regiona. Takođe, Crna Gora će nastaviti da radi na unaprjeđenju nivoa interoperabilnosti, sa posebnim fokusom na učešće u međunarodnim mirovnim misijama i operacijama, što je mjerljiv dokaz posvećenosti sistemu kolektivne odbrane za koji se Crna Gora opredijelila još nakon obnove nezavisnosti 2006. godine.\nU okviru učešća na Specijalnom sastanku Američko - jadranske povelje (A-5) u Zagrebu 13. jula, ministar Bošković se sastao sa američkim sekretarom za odbranu, Džejmsom Matisom. Ministar Bošković je istakao da posjeta Džejmsa Matisa regionu Jugoistočne Evrope, kao i učešće na Specijalnom A-5 sastanku tokom crnogorskog predsjedavanja ovom inicijativom, dodatno ukazuju na posvećenost Sjedinjenih Američkih Državama evroatlantskoj perspektivi regiona, odnosno dodatno podržava napore zemalja A-5 u rješavanju aktuelnih bezbjednosnih izazova.\nMinistar Bošković i sekretar Matis saglasili su se da se bilateralna odbrambena saradnja dvije zemlje razvija na zavidnom nivou, što dokazuje i značajan broj zajedničkih aktivnosti. Bošković se zahvalio na sveobuhvatnoj podršci koje SAD, kao glavni strateški partner, pružaju Crnoj Gori u domenu razvoja nacionalnog odbrambenog sistema, te izrazio očekivanje da će dvije zemlje dodatno unaprijediti postojeću saradnju u svojstvu NATO saveznica, a posebno u oblastima modernizacije i zajedničkog doprinosa kolektivnom sistemu odbrane, imajući u vidu da bez stabilnog regiona Zapadnog Balkana nema stabilne Evrope, ni stabilnog evroatlantskog savezništva. S tim u vezi, ministar Bošković upoznao je sagovornika sa aktuelnim prioritetima Ministarstva odbrane, kao i planovima za dalji razvoj Vojske Crne Gore, te naglasio činjenicu da će Crna Gora, u skladu sa postojećim mogućnostima, aktivno podržati svaku inicijativu Alijanse koja ima za cilj uspostavljanje i održavanje međunarodnog mira i bezbjednosti.\nSekretar Matis pohvalio je napore koje Crna Gora, kao najmlađa NATO članica, ulaže u okviru učešća u međunarodnim misijama i operacijama, te istakao da će SAD nastaviti da pružaju neophodnu podršku Ministarstvu odbrane i Vojsci Crne Gore u pogledu unaprjeđenja postojećih odbrambenih kapaciteta. Matis je takođe ukazao na činjenicu da je Crna Gora uspješno sprovela sveobuhvatne reforme koje su rezultirale uspjehom u okviru evro-atlantskih integracija, te izrazio zadovoljstvo što danas Crna Gora predstavlja ključan primjer uspješno sprovedenih reformi, kao i svojevrstan faktor bezbjednosti Zapadnog Balkana.\nNa marginama Specijalnog sastanka u Zagrebu, ministar odbrane mr Predrag Bošković sastao se i sa ministrom Kosovskih snaga bezbjednosti, Rustemom Berišom. Tom prilikom, ministri su izrazili zadovoljstvo dosadašnjom saradnjom u oblasti odbrane i razmijenili mišljenja i stavove o trenutnom razvoju odbrambenog sektora, kao i budućoj bilateralnoj saradnji dvije zemlje u oblasti odbrane. Bošković i Beriša istakli su da je zajedničko učešće u inicijativama regionalnog formata jedan od ključnih alata za uspostavljanje dijaloga i dostizanje trajnog mira i stabilnosti na Zapadnom Balkanu.\nNa kraju, Beriša se zahvalio na podršci koju Crna Gora pruža kroz promociju NATO politike “otvorenih vrata’’, ukazujući na neprocjenjiv značaj spremnosti Crne Gore da iskustva iz evroatlantskog procesa podijeli sa zemljama koje imaju iste spoljnopolitičke prioritete.


ACB - Pobede Barse i Unikahe, Srbi ispod proseka - Sportske.net\nACB - Pobede Barse i Unikahe, Srbi ispod proseka\nNekoliko srpskih internacionalaca izašlo je na parkete tokom popodneva u sklopu 15. kola španske ACB lige ali su samo Nemanja Radović i Stevan Jelovac ostavili pozitivan utisak.\nŠest utakmica 15. kola španske ACB lige odigrano je tokom ranog popodneva a veliki broj srpskih internacionalaca našao se na parketima dvorana širom pirinejskog poluostrva.\nNajbolji utisak ostavili su prvotimac Mursije Nemanja Radović i član Saragose Stevan Jelovac, dok su ostali odigrali ispod svakog proseka.\nMursija je kao domaćin savladala Fuenlabradu rezultatom 99:75 (25:15, 23:20, 27:19, 24:21) a Nemanja Radović je bio najefikasniji pojedinac u pobedničkom sastavu.\nBivši košarkaš Mega Leksa postigao je 17 poena i upisao 3 skoka, dok su na drugoj strani Oliver Stević i Ivan Paunić imali efemernu ulogu u igri Fuenlabrade. Stević je postigao 6 poena, a Paunić je ostao bez poenterskog učinka sa samo jednim skokom.\nRival Crvene zvezde Telekom u TOP 16 fazi Evrolige slavio je protiv Obradojroa 73:65 (17:8, 25:23, 13:16, 18:18) ali srpski reprezentativac Nemanja Nedović nije dobio dovoljno prostora za nešto bolji učinak.\nBivši košarkaš Golden Stejta nije se upisao u listu strelaca ali je za tri i po minuta ubeležio dve asistencije. Još jedan bivši član Crvene zvezde Telekom Demarkus Nelson imao je nešto bolji učinak od Nedovića pošto je meč završio sa 4 poena i 2 skoka.\nSaragosa je kao domaćin poražena od Bilbao Basketa rezultatom 69:71, a Stevan Jelovac je bio drugi najefikasniji pojedinac u poraženom timu sa 14 poena i 6 skokova. U pobedničkom sastavu Dejan Todorović nije uspeo da se upiše u listu strelaca.\nVicešampion Španije Barselona slavio je na gostovanju Iberostaru rezultatom 83:64 a najbolji pojedinci u katalonskom sastavu bili su Aleks Abrines sa 17 i Džastin Delman sa 12 poena i 6 skokova.\nEstudijantes je na domaćem terenu pretrpeo još jedan poraz a Stefan Birčević je meč završio sa 5 poena i 2 skoka.


VLADA CG POŠTUJE PREPORUKU DRI O VEĆIM IZDACIMA ZA GORIVO\nRazlog zbog čega je Generalni sekretarijat za ovu godinu predvidio veće iznose za gorivo je poštovanje preporuke Državne revizorske institucije DRI, saopšteno je iz Vlade Crne Gore.\n"Prema toj preporuci neophodno je u predstojećem periodu nabavku goriva za potrebe državnog protokola, kao programa u okviru Generalnog sekretarijata, obezbjeđivati kroz sprovođenje jedinstvenih postupaka javnih nabavki u okviru Sekretarijata", navodi se u saopštenju.\nDrugim riječima, kako se dodaje, od ove godine u troškove goriva Generalnog sekretarijata Vlade uračunati su i troškovi goriva sektora za protokol kao organizacione jedinice Generalnog sekretarijata. Ti troškovi ranijih godina nijesu bili uračunati u troškove Generalnog sekretarijata Vlade.\n"Ove činjenice kao i svi ostali troškovi jasno su naznačeni u Završnom računu budžeta za 2014. godinu i za prethodne godine koji su dostupni javnosti",naveli su iz Vlade.\nIz Vladinog Biroa je saopšteno da su ukupni troškovi goriva u 2012. godini iznosili 28,33 hiljade eura, u 2013. godini 20,4 hiljade eura i u prošloj 20,15 hiljadae eura.\n"Iz priloženog je jasno da troškovi za gorivo u Generalnom sekretarijatu Vlade ne rastu, već se smanjuju. Štoviše, prošle godine je smanjen sa 12 na deset broj vozila koje koristi Generalni sekretarijat Vlade, ne računajući vozila sektora za protokol, što takođe potvrđuje da ovaj organ aktivno sprovodi politiku štednje", navodi se u saopštenju.\nIzvor: Vebsajt CdM, 08.07.2015.


“Era glupih” premijerno u Beogradu – CLUBBING.RS\n“Era glupih” premijerno u Beogradu\nSeptember 21, 2009 • No Comments •Film\nAmerički dokumentarni film "Era glupih" koji govori o klimatskim promenama na Zemlji i njihovim posledicama biće premijerno prikazan 22.septembra u Beogradu i jos 700 gradova širom sveta.\nProjekcija filma u Beogradu jeste prilika da se podigne ekološka svest i da se i Srbija uključi u svetske tokove brige o okolini, rekao je na konferenciji za novinare koordinator programa Pavle Dimitrijević iz Centra za integracije i razvoj sa sedištem u Briselu (CID).\nFilm će premijerno biti prikazan u 20.30 časova, na terenima Košarkaškog kluba Partizan, kod Prirodnjačkog muzeja na Kalemegdanu, a Beograd je, pored Njujorka, jedini grad u svetu u kojem će film biti prikazan u otvorenom bioskopu.\nOrganizatori programa su Centar za integracije i razvoj iz Brisela, Zelena inicijativa, ProConcept i Megakom film. Prikazivanje filma podržali su Ministarstvo inostranih poslova i Ministarstvo životne sredine i prostornog planiranja Srbije, Agencija za saradnju s nevladinim organizacijama i evropsku harmonizaciju Beograda, Beogradska tvrđava i drugih. Nakon globalne premijere, planirano je da film bude prikazan i u drugim gradovima Srbije.


Za ekologiju 250 miliona evra - Ekonomija - Dnevni list Danas\nPočetna » Ekonomija » Za ekologiju 250 miliona evra\nJapanska pozajmica Elektroprivredi Srbije za projekat odsumporavanja dimnih gasova u Termoelektrani „Nikola Tesla A“\nZa ekologiju 250 miliona evra\nRazmenom nota vlada Srbije i Japana, i potpisivanjem Sporazuma o zajmu između Elektroprivrede Srbije i Japanske agencije za međunarodnu saradnju, juče u Obrenovcu su obezbeđena sredstva za realizaciju projekta odsumporavanja dimnih gasova u Termoelektrani „Nikola Tesla A“.\n0Piše: G. V. 24. novembra 2011. 19.23\nKredit za izgradnju postrojenja za odsumporavanje dimnih gasova u TE Nikola Tesla A vredan je 28,25 milijardi jena, odnosno oko 26,25 milijardi dinara, i predstavlja najveću investiciju u oblasti zaštite životne sredine u Srbiji. Notu su potpisali Božidar Đelić, potpredsednik Vlade Srbije za evropske integracije i Tošio Cunozaki, ambasador Japana, a sporazum o zajmu, Dragomir Marković, generalni direktor EPS-a i Satoru Kurosava, stalni predstavnik Japanske agencije za međunarodnu saradnju u Srbiji. Uslovi zajma su veoma povoljni, sa kamatnom stopom od 0,6 odsto godišnje, uz period otplate od 15 godina i grejs period od pet godina.\n– Veliko mi je zadovoljstvo što je posle dve godine pregovora vlada Japana i Srbije, došlo do potpisivanja sporazuma za kredit, kojim će se realizovati najvredniji projekat iz oblasti životne sredine u Srbiji. Zajam je veoma povoljan, jer je, poredeći ga sa uslovima komercijalnih kredita, Srbija dobila 150 miliona evra kredita i 100 miliona evra donacije – rekao je Božidar Đelić, potpredsednik Vlade Srbije za evropske integracije. Ambasador Japana u Srbiji Tošio Cunozaki istakao je da je ovo prvi japanski zajam dat Srbiji. On je ukazao da je sporazum samo nastavak veoma uspešne i prijateljske saradnje dva naroda, koja traje već 130 godina.\nDragomir Marković, generalni direktor EPS-a, objasnio je da je ovaj projekat najveća investicija u oblasti životne sredine u EPS-u i Srbiji.\n– Veoma je značajno što će ovim zajmom emisija gasova sumpor dioksida iz obrenovačkih elektrana biti na nivou evropskih standarda, a projekat omogućava i otvaranje kapaciteta za proizvodnju gipsa. Na taj način biće moguće i zapošljavanje nekoliko stotina građana, što je posebno značajno za Obrenovac – rekao je Marković.\nZbogom kisele kiše\nProjekat će značajno smanjiti emisiju sumpornih oksida i usaglasiti granične vrednosti emisije sumpor-dioksida sa standardima Evropske unije. To će imati direktan uticaj na zdravlje stanovništva, jer će osim efekta poboljšanja kvaliteta vazduha doći i do smanjenja kiselih kiša i negativnog dejstva na šume i zakiseljavanje zemljišta. Nusprodukt ovakvog načina prečišćavanja dimnih gasova je gips, koji ima veoma široku primenu u industriji građevinskih materijala. Prema procenama EPS-a, procesom odsumporavanja u TENT A godišnje bi se moglo proizvesti oko 400.000 tona gipsa.\nRauhu za 30 radnika država dala 2,2 miliona evra


Tepić poručila EU: Prestanite da koketirate s Vučićem | Aktuelno\nTepić poručila EU: Prestanite da koketirate s Vučićem\nOtkrila kako se živi pod režimom Aleksandra Vučića\nPotpredsjednica Stranke slobode i pravde iz Srbije, Marinika Tepić gostovala je na međunarodnoj konferenciji evropskih socijaldemokrata “Evropska unija u tranziciji”, koja se ovog vikenda održala u Cavtatu.\nPoručila je kako licemjerje Evropske unije prema Srbiji i koketiranje s režimom Aleksandra Vučića mora prestati jer je Srbija na rubu građanskog rata.\nTepić je rekla da ne traži da neko drugi vodi bitke za Srbiju, ali “da se ne treba ni odmagati flertovanjem s Aleksandrom Vučićem jer nikakve zelene ili druge važne politike ne mogu biti na stolu dok imamo Srbiju u kojoj inspektori ne smiju ni prići, a kamoli ući u kineske fabrike koje svakodnevno truju građane”.\nPrema njenim riječima, “niko u Srbiji neće razumjeti značaj obnovljivih izvora energije kada saznajemo da je najveći privatni graditelj mini hidroelektrana kum Aleksandra Vučića i bivši direktor Elektromreža Srbije Nikola Petrović, kojem sve to svojim novcem plaćaju svi građani Srbije preko računa za električnu energiju“.\nIsto tako, dodala je, niko u Srbiji neće pozdraviti vjetro parkove, kada se zna da je najveći takav, „Čibuk 1“, bio privatni biznis premijerke Ane Brnabić sve dok nije ušla u Vladu.\nManjak demokratije u Srbiji\n„Za to vrijeme, podrška pridruživanju Evropskoj uniji konstantno opada, evropske vrijednosti su samo teze na papiru, dok paralelno postajemo kineska ekspozitura najprljavijih tehnologija i poslova na pragu Evrope“, kazala je Tepić, navodi se u saopštenju SSP koje prenosi N1.rs.\n“Životno i dugoročno važne teme panela konferencije, kao što su ‘Zeleni dogovor’ ili mini Schengen, ostale su u sjenci dominantnog problema kako Srbije, tako i cijelog Zapadnog Balkana “manjak demokratije u većini zemalja regije, a posebno u Srbiji”.


France Alumni [Serbie] - Marija Tomić, stipendija za doktorske studije\nAccueil > Marija Tomić, stipendija za doktorske studije\nTokom osnovnih i Master studija na Elektrotehničkom fakultetu u Beogradu posebno interesovanje mi je privuklo upravljanje robotskim sistemima iz koje sam kasnije i radila svoj diplomski i Master rad pod mentorstvom profesora Veljka Potkonjaka. Tokom master studija volontirala sam u institutu “Mihajlo Pupin” u kome sam se kasnije i zaposlila kao istarživač saradnik na projektu Ministarstva prosvete. Jedan od uslova angažovanja na projektut Ministarsta bile su, između ostalog, i upisane doktorske studije.\nNa samom početku mog doktorata susrela sam se sa poteškoćama. Kako u istraživanje robotike posledjih godina nije dovoljno ulagano kod nas imala sam problem sa potrebnom opremom za svoje istraživanje. Na internetu sam videla konkurs Francuske vlade za bilateralne doktorske studije u Francuskoj. Na konkurs sam se prijavila 2012. godine sa željom da 18 meseci svog doktorata provedem na École Centrale de Nantes u Nantu. Gledajući publikacije iz oblasti upravljanja robotima videla sam da na École Centrale de Nantes imaju odsek humanoidne robotike i odlučila sam da ih kontaktiram. Vrlo brzo mi se javila profesorka Christine Chevallereau sa svojim predlogom doktorata i opremom koja bi mi bila na raspolaganju. Prihvatila sam njenu ponudu i potpisali smo ugovor o bilateralnoj saradnji Elektrotehničkog fakulteta u Beogradu i École Centrale de Nantes u Francuskoj. Tema mog doktorata je “Dvoručna manipulacija inspirisana ljudskim veštinama”. Trenutno sam na trećoj godini dokorskih studija. Tokom boravka u Francuskoj pratila sam predavanja konkretno iz svoje oblasti i odradila potrebne eksperimente i stekla iskustvo u radu sa opremom. Moj boravak u Francuskoj polako ističe ali ću svoje istraživanje i dalji rad na upravljanju robotskim sistemima nastaviti kod nas u institutu “Mihajlo Pupin” . Smatram da je ovaj vid stipendije veoma koristan kako za mene tako i za ostvarivanje saradnje naših fakulteta i fakulteta u Francuskoj. Ovom prilikom želim da se zahvalim Francuskom institutu u Beogradu, institutu “Mihajlo Pupin” i Fondu za mlade talente na ukazanoj podršci i poverenju.\nStudent bilateralnih doktoriskih studija Elektrotehničkog fakulteta u Beogradu i École Centrale de Nantes u Nantu, zaposlena na poziciji istraživač saradnik u institutu “Mihajlo Pupin”, Centar za robotiku, Beograd\nStipendija za doktorske studije od 2012. godine


Kompanija CTP, vodeća evropska vertikalno integrisana kompanija za razvoj logističkih nekretnina, najavljuje svoju nameru o inicijalnoj ponudi akcija i zahtev za prijem na listing i u trgovanje akcijama na Euronext Amsterdam tržištu, regulisanom tržištu berze Euronext Amsterdam N.V.\nCTP se nalazi u prvih pet evropskih kompanija za logističke nekretnine, i najveća je kompanija u Centralnoj i Istočnoj Evropi koja se bavi vlasništvom i razvojem logističkih nekretnina prema veličini bruto raspoloživih površina za iznajmljivanje (gross lettable area – „GLA”). Nakon 22 godine preduzetničkog uspeha koji je baziran na snažnom i profitabilnom organskom rastu, kompanija je sada spremna za sledeći korak u svom razvoju, navodi se u saopštenju kompanije.\nU skladu sa strateškom preorijentacijom u strategiji finansiranja Grupe, CTP se 2020. godine uključila na međunarodno tržište obveznica. CTP je uspešno emitovala svoje prve Zelene obveznice u vrednosti od 650 miliona evra u oktobru 2020. godine, a potom i još dve zelene obveznice pod povoljnim uslovima, čime je ukupna vrednost emisija do danas dostigla nivo od više od 1,5 milijardi evra. Nakon uspešnog dobijanja investicionih ocena na tržištu duga, CTP sada planira izlazak na tržište akcija kako bi finansirala svoj kontinuirani rast.\nRazlog za planiranu ponudu je omogućavanje ubrzavanja strategije rasta CTP kroz finansiranje razvojnih projekata i građevinskih aktivnosti Grupe, selektivnu akviziciju nekretnina i otplatu duga.\nPonuda je namenjena institucionalnim investitorima i očekuje se da obuhvati primarnu ponudu novo-emitovanih akcija kojima će biti prikupljeno između 800 miliona i jedne milijarde evra u bruto iznosu, uključujući i opciju naknadne distribucije sekundarno emitovanih akcija („over-allotment”). Očekuje se da će ponuda biti realizovana narednih nedelja, u zavisnosti od uslova na tržištu i drugih relevantnih okolnosti.\nIsplatila se dosetka menadžera: Bend izašao na berzu i napravio BUM


Cvetanje japanske trešnje počelo najranije u poslednjih 70 godina – SLOBODNA VOJVODINA\nCvetanje japanske trešnje ove godine počelo je najranije u poslednjih 70 godina, a stručnjaci navode da su najverovatniji uzrok klimatske promene, navodi agencija Asošijejted pres (AP)\nCvetanje trešnje prati Japanska meteorološka agencija skoro 70 godina, a zabeležila je da je prva trešnja ove godine procvetala u Kjotu 26. marta.\nSlični rekordi zabeleženi su u više od desetak gradova širom zemlje.\nTrešnjin cvet “sakura” obično cveta u aprilu, kada Japan slavi početak nove školske i poslovne godine. Ipak, sada većina drveća procveta pre prvog dana škole.\nNeki smatraju da je ovo najranije cvetanje ikada sudeći po zapisima iz istorijskih dokumenata, dnevnika i knjiga poezije iz Kjota, navodi AP.\nNaučnik za zaštitu životne sredine Osaka Iasuiuki Aono, koji prati takve dokumente, rekao je da je najranije cvetanje pre ove godine bilo 27. marta 1612, 1409 i 1236. godine.\n“Možemo reći da je to najverovatnije zbog uticaja globalnog zagrevanja”, rekao je zvaničnik Japanske meteorološke agencije Shunji Anbe.\nAgencija prati 58 “referentnih” stabala trešnje širom zemlje, a ove godine njih 40 je već dostiglo vrhunac cvetanja, njih 14 u rekordnom roku.\nCvetanje traje obično dve nedelje od pojave prvog pupoljka.\nSakura je vekovima uticala na japansku kulturu i redovno je pominjana u poeziji i književnosti, a smatra se simbolom života, smrti i ponovnog rađanja.\nRelated Topics:Japanklimatske promene\nSvetska banka otkazala poznati izveštaj, izgleda da su veštački dizali rejting Kini\nJun rekordno vruć u Severnoj Americi, u Evropi drugi najtopliji ikad


Inspirativne priče i iskustva Archives - Američki san\nOgnjenov američki san prenet u Srbiju\nAmerika mu je donela proširenje vidika a on je iz Amerike u Srbiju doneo „seme“ koje je „zasadio“ na plodnom tržištu. Kaže da kompanija koju u Srbiji vodi, posluje u američkom duhu ali je prilagođena srpskoj kulturi. A najbolje od svega je što se svake godine...\n26 новембра, 2021 / 0 Comments\nOstvareni Američki San: Mila Milošević\nMila Milošević je naša umetnica koja svoje američke snove ostvaruje u srcu Njujorka. Mlada glumica i pevačica svoje američke snove sanja od malih nogu a danas ih gradi, ostvaruje i nadograđuje. Osim što je naša, ona je i svetski priznata i nagrađena. Ima je u filmovima, serijama,...\n10 августа, 2020 / 0 Comments\nJovana Kvržić je autorka bloga Jovanin život u koferu i vlasnica Instagram profila sa mnoštvom živih fotografija i jasnih opisa. Prateći njen rad, možete virtuelno proputovati svet, što ja već mesecima radim. Tako ovih dana obilazim prelepe predele Srbije, a u poslednje vreme sam bila u...\n26 маја, 2020 / 0 Comments\nU tekstu Kako da dođeš u Ameriku, pominjala sam Zelenu kartu kao najbolji legalni status koji možeš da dobiješ u Americi, a nakon nje i državljanstvo. U iskustvu pod nazivom Zelena avantura tročlane porodice imaš priliku da vidiš kako je dobijanje Zelene karte izgledalo pre...\n13 јуна, 2019 / 0 Comments


Tužilaštvo Srbije podiglo optužnicu za vrbovanje u korist terorističkih organizacija\nFinansirali odlazak osoba u kampove za obuku u Siriji\nTužilaštvo Srbije za organizovani kriminal podiglo je optužnicu protiv četiri osobe iz Novog Pazara i jedne iz Beograda za vrbovanje u korist terorističkih organizacija "Islamska država Iraka i Levanta" IS-a i "Front Al-Nusra" u Siriji.\nOptužnica je podignuta protiv Abida Podbićanina (35), Seada Plojovića (31), Tefika Mujovića (34) i Izudina Crnovršanina (25) zbog sumnje da su se, zajedno sa više drugih lica čiji identitet za sada nije utvrđen, početkom 2013. godine u Srbiji i više drugih zemalja udružili radi vršenja terorizma, saopšteno je iz Tužilaštva.\nOni su optuženi i za vrbovanje i obučavanje za vršenje terorističkih djela i finansiranje terorizma, dok je Ferat Kasumović (30) iz Beograda optužen da se zajedno sa navedenim licima udružio radi vršenja terorizma, vrbovanje i obučavanje za vršenje terorističkih djela.\nPodbićanin i Mujović su početkom 2013. godine uspostavili vezu sa pomenute dvije organizacije, koje su UN proglasile terorističkim, čiji je cilj da nasiljem preuzmu vlast u Siriji, kako bi teritoriju te države koristili kao bazu za otpočinjanje terorističkih napada na susjedne države u regionu Bliskog istoka, sjeverne Afrike i južne i centralne Evrope, uključujući i Srbiju, u namjeri stvaranja buduće globalne islamske države - halifata.\nPostoji opravdana sumnja i da su Podbićanin i Mujović zajedno sa Plojovićem i Crnovršaninom od istomišljenika u Srbiji i zemalja u regionu - BiH i Hrvatskoj i više zemalja zapadne Evrope - Austriji, Njemačkoj i Luksemburgu, kontinuirano prikupljali novčana sredstva.\nOni su finansirali odlazak više građana Srbije i drugih zemalja, najprije u kampove za terorističku obuku u Siriji, a potom na ratište.\nOni su ih prihvatali u prostorijama mesdžida "Furkan", u Novom Pazaru radi odmora, opremanja i pružanja neophodnih informacija pred nastavak puta.\nOkrivljeni Mujović je u Istanbulu dočekivao i prihvatao lica koja su se uputila u Siriju, te finansirao i organizovao njihovo prebacivanje iz Turske do kampova za terorističku obuku na sjeveru Sirije.\nPodbićanin je u Siriji, uglavnom u gradu Azazu, organizovao prihvat, smještaj i vojnu obuku pridošlih lica, a okrivljeni Kasumović, takođe, vrbovao jedno lice za odlazak u Siriju, koje je stupilo u teroritičku organizaciju IS i poginulo.\nPrema navodima optužnice, Podbićanin, Mujović, Crnovršanin i Kasumović su se u Sirijskoj Arapskoj Republici pridružili oružanom dijelu terorističkog udruženja IS-a, u čijim su borbenim jedinicama okrivljeni Podbićanin, Mujović i Kasumović učestvovali, dok je Podbićanin komandovao jednom takvom jedinicom.\nMujović je optužen da je javno podsticao na izvršenje terorističkih djela, jer je na svom nalogu na društvenoj mreži "Fejsbuk" postavio niz sadržaja kojima se veliča "Islamska država Iraka i Levanta", propagiraju njeni postupci, poziva na borbu, nasilje i ubistva, prikazuju snimci istih i mape teritorije koje kontroliše IDIL, te poziva na samoubilačke akcije u Raškoj oblasti, Beogradu i Rimu.\nSead Plojović, Izudin Crnovršan i Ferat Kasumović se nalaze u pritvoru od početka marta 2014. godine, a nakon podizanja optužnice sud im je produžio pritvor.\nAbidu Podbićaninu i Tefiku Mujoviću, koji se sve vrijeme nalaze u bjekstvu, određen je pritvor, naređeno izdavanje potjernice i predloženo da im se sudi u odsustvu.\nU toku je postupak ispitivanja optužnice pred Posebnim odjeljenjem Višeg suda u Beogradu, navodi se u saopštenju.


petak, 20 april 2018 06:18\nU subotu u Beogradu sportski praznik\nNAJVEĆA sportska manifestacija, 31. Beogradski maraton, počeće u subotu u 10 časova.\nBeogradski maraton će prema najavi organizatora, nadmašiti prethodni po broju učesnika maratonske (42 kilometra) i polumaratonske trke (21 kilometar) - prošle godine ih je bilo 7.000 iz 70 zemalja. Naravno, i ove godine biće održana Trka zadovoljstva na 5 kilometara.\nDogodila se promena u vezi sa promoterom Beogradskog maratona. Kenijski atletičar Henri Rono zbog zdravstvenih razloga nije u prilici da bude u Beogradu, pa će umesto njega to biti američki atletičar marokanskog porekla Halid Hanuči.\nTrasa kojom ide maraton biće zatvoreni za saobraćaj od 9 do 16 časova, ali će se tokom trke, u skladu sa dinamikom kretanja učesnika, na pojedinim delovima propuštati vozila.\nUNIQA osiguranje će 31. Beogradskom maratonu dati poseban doprinos kroz atraktivan prateći program organizacijom muzičkog spektakla. Od "Londona" do Terazija biće organizovana muzička avenija, gde će podršku maratoncima davati trubači, di-džejevi i bubnjari.\nNa Brankovom mostu bubnjari na čelu sa Dragoljubom Đuričićem bodriće trkače prilikom odlaska na Novi Beograd, ali i u povratku kako bi im pomogli da istraju u poslednjoj i najtežoj deonici maratonske i polumaratonske trke.\nOvogodišnja novina je još jedan muzički punkt sa bubnjarima na mostu na Adi.\n“Ponosni smo što ćemo i u naredne tri godine biti deo najmasovnijeg pokreta u Srbiji i ajprestižnijeg sportskog takmičenja. Kao zvanično osiguranje Beogradskog maratona, brinemo o sigurnosti svih učesnika. Subota, 21. april je dan za motivaciju, volju, ostvarenje sna i nove uspehe. Zbog toga ćemo i ove godine podržati sve takmičare muzičkim programom u okviru UNIQA muzičke avenije, i tako im pružiti dodatni podsticaj da ostvare što bolje rezultate. Nadamo se da će, zbog odlične atmosfere na ulicama Beograda, i broj posetilaca biti rekordan” rekla je direktorka sektora za marketing i PR UNIQA osiguranja.


Vučić danas s policijom o nastavku borbe protiv korupcije\nBEOGRAD - Prvi potpredsednik Vlade Srbije i šef biroa za koordinaciju rada bezbednosnih službi Aleksandar Vučić izjavio je Tanjugu da će se danas sastati sa pripadnicima specijalnih timova policije, kako bi dogovorili nastavak zajedničkog rada na borbi protiv korupcije.\n"U potpunosti razumem pripadnike policije koji, posle višemesečnog mukotrpnog rada, ne mogu da shvate da je njihov trud bačen pod noge", rekao je Vučić Tanjugu.\n"Isto tako razumem da nemamo pravo da se mešamo u rad tužilastva", rekao je on i dodao da će se danas sastati s pripadnicima specijalnih timova policije i pokušati da, uprkos svemu, dogovore nastavak zajedničkog rada na borbi protiv korupcije.\nDirektor srpske policije Milorad Veljović ocenio je sinoć da je aktuelna borba protiv korupcije u interesu države, njenih gradjana i policije i da se ta šansa ne sme propustiti.\n"Policija Srbije i ja kao direktor u potpunosti podržavamo borbu Vlade Srbije i njenog potpredsednika Aleksandra Vučića u borbi protiv korupcije i organizovanog kriminala. Nama to daje još veću snagu i čvrstinu i u toj borbi ćemo istrajati u potpunosti, bez obzira na prepreke na koje nailazimo i budemo nailazili", rekao je Veljović Tanjugu.\nOn je dodao da se policija neće povlačiti pred problemima i istakao da je ovo istorijska šansa da se Srbija konačno obračuna sa korupcijom i organizovanim kriminalom.\nspecijalni timovi policije


BH.PARLAMENTARCI - R.KRIVOKAPIĆ: ODNOSI BIH I CRNE GORE PRIJATELJSKI (ONASA)\nOdnosi između BiH i Crne Gore su više nego prijateljski i nema otvorenih pitanja, kazao je predsjedavajući Zastupničkog doma Parlamenta BiH Milorad Živković nakon današnjeg sastanka članova kolegija oba doma Parlamenta BiH sa predsjednikom Skupštine Crne Gore Rankom Krivokapićem u Sarajevu.\n"Sa Crnom Gorom možemo vrlo brzo potpisati sporazum o granici, jer sa ovom zemljom jedino nemamo otvorenih pitanja oko međudržavne granice. Potpisivanje i mnogih drugih sporazuma ovisi samo od tehničkih stvari", rekao je Živković.\nOn smatra da se mnogo može uraditi i na poljima turizma, nauke i kulture.\n"Razgovarali smo i o sporazumu o dvojnom državljanstvu, te o ekonomskim pitanjima", kazao je Živković.\nDodao je da ovakve posjete doprinose stabilnosti u regionu, te saopštio da je Krivokapića pozvao da 7. maja u Sarajevu prisustvuje sastanku predsjedavjućih parlamenata zemalja regiona.\nPredsjednik Skupštine Crne Gore Ranko Krivokapić izrazio je nadu u kreireanje zajedničke pozicije zemalja regiona u Evropskoj uniji (EU).\n"BiH je nešto brža u NATO integracijama, dok je Crna Gora nešto brža u evropskim integracijama. Zajednički nam je cilj da razmjenom iskustava doprinesemo da ovi ciljevi brže budu ispunjeni", kazao je Krivokapić, dodajući da zemlje regiona trebaju više razvijati kulturne, ekonomske i političke odnose.\n"Crna Gora je kao dio procesa evropskih integracija preuzela obavezu da koordinira svoju politiku sa EU. Sačekaćemo da se pozicija EU iskristalizira. Naravno, ne pripada nam kao maloj zemlji da kreiramo politiku, ali naravno da ćemo biti sljedbenici jedinstveno utvrđene politike EU", odgovorio je Krivokapić na novinarsko pitanje kakav je stav njegove zemlje po pitanju proglašenja nezavisnosti Kosova.\nDodao je da su u Crnoj Gori otvoreni svi procesi za suđenje osumnjičenima za ratne zločine, te da će ova zemlja, pored pravičnih presuda, ponuditi i obeštećenja porodicama žrtava.\n"Crna Gora želi okončati ovo pitanje. Nadam se da ćemo dati pravdu, zakašnjelu, ali ipak pravdu porodicama žrtava", dodao je Krivokapić. (kraj)


Naučno dokazano: Žene stalnim zvocanjem i prigovaranjem muškarcu skraćuju život i do 30 posto\nNaslovna/Magazin/Naučno dokazano: Žene stalnim zvocanjem i prigovaranjem muškarcu skraćuju život i do 30 posto\nNaime, njih 315 umrlo je od stresa za koji se pretpostavlja da je nastao uslijed svađe sa partnerom. Takođe, zbog nezadovoljavajućeg zajedničkog života istraživanje je pokazalo da je kod muškaraca srednjih godina povećan rizik od smrti čak tri puta.\n“Muškarci, za razliku od žena, imaju manje osoba sa kojima mogu da podijele svoje brige. Povjerljive razgovore o privatnim temama vode tek sa nekolicinom prijatelja ili članova porodice, a ima i onih muškaraca koji nikada o tome ne razgovaraju. To je mogući razlog za povišenu stopu mortaliteta među muškarcima”, rekla je dr Rike Lund iz Odjeljenja za javno zdravlje Univerziteta u Kopenhagenu.\nTakođe, kada su pod stresom, oni su skloni brzoj hrani, alkoholu, muči ih nesanica, a to sve narušava zdravlje. Sa druge strane, dansko istraživanje je pokazalo da se žene za razliku od muškaraca manje uznemiravaju kada im partner pridikuje i da njegovo zanovijetanje ne utiče negativno na zdravlje partnerke.\nbrak istraživanje statistika zdravlje žene\nDnevni horoskop za 31. januar 2019: Blizanci trpe nepravdu, Strijelac rasterećen, Vodolija u svađi s partnerom….\nRadojičić: Neminovno usklađivanje propisa sa onima u EU


RTS :: Tenis - Pariz: Đoković – Hačanov, finale\nRTS 1 Tenis - Pariz: Đoković – Hačanov, finale\nnedelja, 04. nov 2018, 10:11\nTenis - Pariz: Đoković – Hačanov, finale\nPovratak na vrh ATP liste Novak Đoković želi da obeleži i petom pariskom titulom, a poslednja prepreka je neočekivano Karen Hačanov.\nPolufinale Đokovića i Federera jedan je od najuzbudljivijih mečeva masters serije ove sezone i njihov najduži koji su ikada odigrali u tri seta. Više od tri sata bespoštedne borbe, Švajcarčeva najbolja igra protiv Novaka još od 2015. godine, ali pobedu je ponovo odneo srpski as i to u tajbrejku odlučujućeg seta.\nČetvrti put zaredom savladao je Federera, upisao 22. uzastopnu pobedu u poslednja tri meseca, a za titulu će se opet boriti sa jednim od mladih lavova svetskog tenisa. Pre tri nedelje u Šangaju savladao je Bornu Ćorića, danas će Novakov protivnik u dvorani Bersi biti talentovani Rus Karen Hačanov.\nOvaj 22-godišnji Moskovljanin pobedio je u prethodna tri dana trojicu igrača iz prvih 10, Iznera, Zvereva i Tima, obezbedio je skok na 12. mesto ATP liste, ali njegova želja je da krene stopama idola iz detinjstva Marata Safina, koji je tri puta pobeđivao na pariskom mastersu.\nHačanov je bez poraza u dosadašnja tri ATP finala, dok je Novaku ovo 104. finale u karijeri, bori se za 73. titulu, a čak 33. na masters 1000 turnirima, čime bi se izjednačio sa Nadalom.\nMeč Novaka Đokovića i Karena Hačanova počinje u 15 časova, direktan prenos je na Prvom programu.


Potpisan sporazum sa Narodnim muzejom u Nišu – Portal za kulturu Republike Srpske\nPotpisan sporazum sa Narodnim muzejom u Nišu\nPovodom potpisivanja Protokola o saradnji, delegacija Muzeja Republike Srpske je 23. novembra 2018. godine posjetila Narodni muzej u Nišu.\nProtokol su potpisali direktor Muzeja Republike Srpske Miladin Savić i direktor Narodnog muzeja u Nišu, Nenad Spasić, a potpisivanju su prisustvovali muzejski savjetnik Milka Đukić, arheolog Muzeja RS, te pomoćnik direktora Narodnog muzeja, Vesna Crnoglavac, viši kustos arheolog.\nOvaj Protokol o saradnji Narodnog muzeja u Nišu i Muzeja Republike Srpske definiše međusobne odnose sa ciljem iniciranja, jačanja i unapređenja zajedničkih projekata i programa u oblasti muzejskih djelatosti. Pored toga, protokol obuhvata organizovanje, razmjene i održavanje tematskih muzejskih izložbi, razmjenu profesionalnih iskustava iz oblasti muzeologije, razmjenu osoblja kako bi se sproveli zajednički projekti kao i razmjenu informacija od zajedničkog interesa.\nPotpisivanje ovog Protokola predstavlja novi značajni korak za Muzej Republike Srpske. Već potpisani sporazumi sa Enografskim muzejom u Beogradu i Muzejom Vojvodine u Novom Sadu, urodili su do sada brojnim izložbama te realizovanim projektima i muzejskim programima, koji jačaju muzejsku djelatnost u cijelom regionu.


Okružni štab za vanredne situacije u ovoj godini ispunio očekivanja | Radio Magnum 103 MHz\nHome / Vesti / Okružni štab za vanredne situacije u ovoj godini ispunio očekivanja\nOkružni štab za vanredne situacije u ovoj godini ispunio očekivanja\nDanas je u Zaječarskom upravnom okrugu održana sednica Okružnog štaba za vanredne situacije.\nNa sednici je razmatran izveštaj o radu Okružnog štaba za 2016. godinu, ali i plan rada za 2017.godinu.\nKomandant Okružnog štaba za vanredne situacije Vladan Paunović je pohvalio rad Okružnog štaba, i najavio dalje osposobljavanje vodova za zaštitu i spasavanje ljudi i dobara.\n„Izveštaj o radu Okružnog štaba za vanredne situacije je ispunio očekivanja koja su od njega i zahtevana. Ako izuzmemo noduralni dermatitits, bolest krava koji je snašao zaječarski okrug i Istočnu Srbiju početkom jula meseca, mogu reći da je ova godina je bila relativno mirna kada su u pitanju aktivnosti. Moram da pohvalim koordinaran rad Okružnog štaba za vanredne situacije sa lokalnim samoupravama, ali i veterinarske službe, policiju i druge komunalne službe, koje su uradile kvalitetan posao na saniranju i sprečavanju daljeg širenja bolesti krava“, naglasio je Paunović.\n„Jedinice, 3 voda za zaštitu i spašavanje ljudi i materijalnih dobara u nepredviđenim situacijama dobli su nove uniforme, a u 2017. godini posvetiće se maksimalna pažnja njihovom daljem osposobljavanju, ali i daljem opremanju savremenom opremom“, najavio je Paunović.\nPaunović je na kraju pohvalio dobru saradnju i koordinaciju Saveta okruga i Okružnog štaba za vanredne situacije.


Stranačke aktivnosti\t Uto, 13.08.2019. 10:35\nNaša stranka Tuzla: Služba za zapošljavanje TK ne smije podržavati diskriminaciju u zapošljavanju\nIz Gradskog odbora Naše stranke Tuzla su reagovali na oglas kojeg je prije nekoliko dana objavila Služba za zapošljavanje Tuzlanskog kantona, a čiji sadržaj ocjenjuju sramotnim. Naime, u ovom oglasu se u uslovima za prijem radnika u radni odnos na radnoj poziciji direktora jednog hotela krši više zakona Bosne i Hercegovine, naročito zakonske odredbe koje zabranjuju rodnu i dobnu diskriminaciju.\nGradski odbor Naše stranke Tuzla ističe kako je nedopustivo da oglas objavljen od strane jedne kantonalne institucije sadrži nedvosmislenu diskriminatornu odredbu kojom se kaže kako će prednost imati kandidati muškog spola mlađi od pedeset godina. Podsjećaju kako zakon izričito kaže da se zabrana diskriminacije primjenjuje na sve javne organe, kao i na sva fizička ili pravna lica i u javnom i u privatnom sektoru i u svim oblastima.\n"Državna služba treba ozbiljnije da shvati svoj posao, te da ovakve oglase u najmanju ruku ne objavljuje. Bosna i Hercegovina treba da napokon krene putem evropskih vrijednosti koji oba spola tretiraju jednako i gdje imamo iste šanse u društvu", rekla je Eldina Mahmuzić, članica Naše stranke Tuzla.\nNaša stranka apeluje na poslodavca koji je objavio ovaj oglas da postupa u skladu sa građanskim vrijednostima i zakonima države Bosne i Hercegovine, a na nadležne u kantonalnoj službi za zapošljavanje da odgovorne upozori na obavezu sprečavanja diskriminacije te da ih u slučaju ponavljanja ovakvih propusta adekvatno kazni.


Nisam obećao višak autonomije | Glas javnosti\nPočetna > Politika > Nisam obećao višak autonomije\nKOŠTUNICA IMA 63 AMANDMANA NA STATUT\nNOVI SAD - DSS će podneti 63 amandmana na Predlog statuta Vojvodine, uz poštovanje pune državnosti Srbije i nastojanje da Pokrajina dobije maksimalno moguću autonomiju u datim ustavnim okvirima, saopštili su juče u Novom Sadu najviši funkcioneri te partije.\nPredsednik stranke Vojislav Koštunica rekao ja da će amandmani biti „ponuđeni“ sednici Skupštine Vojvodine, zakazane za 14. oktobar“, i ukazao da, ako primedbe ne budu usvojene, „definitivnu ocenu će morati da donese Ustavni sud Srbije“.\n- Statutom se ne može širiti autonomija Vojvodine izvan ustavnih normi, niti ona može da ima elemente državnosti - naglasio je Koštunica i dodao da su iz Nacrta izbačene pojedine neustavne odredbe, ali da su u zvaničnom Predlogu, koji će razmatrati Skupština Vojvodine, dobar deo njih ostao.\nKoštunica je opovrgao tvrdnje prema kojim je on, kao premijer Srbije, rečju i potpisom garantovao Vojvodini mnogo viši nivo autonomije od onog koji predviđa Predlog pokrajinskog statuta.\n- Ja jesam rekao da Vojvodini treba dati maksimalnu autonomiju, koja će omogućiti njen dinamičan i brz razvoj, ali samo u okvirima Ustava Srbije. Nažalost, Predlog statuta Vojvodine je akt koji je sve osim ustavnog, i ja, kao i DSS nikad mu nećemo dati podršku - rekao je on .


Insajder | VUČIĆ O IZBORIMA NA KOSOVU: Srbi da glasaju za Srpsku listu\nPredsjednik Srbije Aleksandar Vučić pozvao je Srbe na Kosmetu da iskoriste svoje pravo i na vanrednim parlamentarnim izborima na samoproglašenom Kosovu u nedjelju, 6. oktobra, glasaju za Srpsku listu, koja doživljava pravi politički teror i progon, te da se na taj način suprostave mogućim izbornim manipulacijama.\n- Srbi da izađu u većem broju nego ikada - u svim delovima, enkalavama, na severu Kosmeta i da pokažemo srpsko jedinstvo i da Srbiju ne mogu da odvoje - rekao je Vučić.\nOn je upozorio na dvije moguće opcije manipulacije - krađu putem pisama ili putem nevažećih listića kako bi bili dobijeni lažni glasovi za Srbe.\n- Jedna je krađa putem pošte, jer do sada OEBS-u nisu dozvolili da kontroliše. Tražićemo kontrolu OEBS-a, da čuva poštu i pisma, jer znamo da za te ljude nikad niko ne bi glasao - rekao je Vučić za RTS i dodao da se nada da će i OEBS insistirati na tome.\n- Za poslušne i podobne Srbe koji, nažalost, imaju podršku struktura u Beogradu, koje priznaju najnoviju državu Kosovo, kako sami kažu, i žele pomirenje. Kao da mi, koji se i dalje borimo za Srbiju i naš narod, to ne želimo - rekao je Vučić.\nVučić je naglasio da su to opštepoznate stvari kojima se Srbi na Kosmetu mogu suprostaviti olovkom, papirom i svojim glasom.\nGovoreći o progonu Srpske liste, Vučić je naveo da je taj progon organizovan od organa takozvane paradržave, a podržan od dijela međunarodne zajednice.\n- I taj teror se sastoji u sledećem - jedino predstavnici Srpske liste ne mogu da dobiju podršku bilo koga iz centralne Srbije, bilo koga sa bilo koje strane. Albancima mogu da šalju podršku i poslanici Bundestaga i mnogi drugi. Zabranjeno je samo Srbima da podrže svoju Srpsku listu - ukazao je Vučić.\nOn je podsjetio da je Srpskoj listi zabranjen i promo-spot jer sadrži slogan "Srbija zove" i naglasio da je na Kosmetu samo "Srbija zabranjena reč".


Sebastijan Fetel je najavio da po završetku sezone neće nastaviti ugovor sa Ferarijem, pa je najzanimljivije pitanje prethodnih dana u Formuli 1 bilo ko je projektovan za njegovog naslednika.\nKako javlja američki ESPN izbor je pao na Karlosa Sainca i pitanje je trenutka kada će se saradnja i ozvaničiti.\nFoto: EPA/SCOTT BARBOUR / EPA;\nItalijanski "Korijere delo Sport" važi za dobro obavešten kada je u pitanju Formuča 1, a oni očekuju da promocija Sainca bude već u četvrtak ujutru. Postojala je mogućnost da i Luis Hamilton sedne u bolid Ferarija, ali je ta opcija brzo otpisana.\nSainc se 2017. godine pridružio Renou, ali je najbolju sezonu do ovog momenta odvezao u Meklarenu - kada je bio šesti u generalnom plasmanu i obezbedio prvi podijum u Brazilu.


PRISMAspool - Pre Press - Canon Serbia\nPRISMAspool pruža profesionalno upravljanje štampom za centralizovano i distribuirano proizvodno štampanje iz MS Windows okruženja. Korisniku naklonjeni grafički interfejs i napredne funkcije poput knjigovodstva, oporavljanja od grešaka ili ponovnog pozicioniranja omogućavaju jednostavnu kontrolu nad operacijama štampe.\nRaspoređivanje PCL, PS i PDF poslova\nPrecizno knjigovodstvo radi kontrole troškova\nKontrolisano prekidanje i ponovno pozicioniranje poslova za štampu\nOporavljanje od grešaka\nRed za ponovno štampanje za sigurnost poslova\nDetaljnije pogledajte PRISMAspool\nUpravljanje štampom za profesionalne korisnike\nStandardne MS Windows mogućnosti raspoređivanja poslova štampe savršene su za stono štampanje, ali u profesionalnim okruženjima za štampu mogu da budu previše ograničene. Profesionalni korisnici očekuju više, naročito po pitanju velike brzine rada, knjigovodstva ili oporavljanja od grešaka.\nPRISMAspool pruža takve profesionalne sisteme za raspoređivanje poslova štampe. Podržava kompletan asortiman štampača, od jednostavnih stonih modela do veoma brzih proizvodnih štampača sa uzastopnim uvlačenjem. Njegove knjigovodstvene mogućnosti omogućavaju kontrolisanje troškova u vezi sa raspoređivanjem i štampanjem. Oporavljanje od grešaka, kontrolisano prekidanje i ponovno pozicioniranje poslova za štampu, red za ponovno štampanje, ulazni filteri za automatizovanje poslova, podrška za PCL barkodove, proširena Windows kartica poslova, daljinska administracija itd. - PRISMAspool pruža sve potrebne funkcije za štampanje transakcionih, promenljivih podataka.\nSaznajte više o PRISMAspool, njegovim karakteristikama i mogućnostima.


Popust radnicima "Prve petoletke"\nTRSTENIK - Od početka ove godine do sada prema rečima šefa turističke poslovnice "Rekreaturs" u Trsteniku Milosava Đakovića, realizovan je obiman aranžman u okviru rekreativnog odmora radnika. Dugogodišnje iskustvo i uspešna saradnja sa Udruženjima penzionera, doprineli su razvoju ovog vida odmora i rekreacije među penzionerima i članovima njihovih porodica,kaže Đaković. Radnici HK "Prva petoletka" imaju popust od 12,5 odsto, jer je ovaj kolektiv jedan od članova "Rekreatursa".\nTrstenička poslovnica organizuje i doček nove godine kao i zimovanje, u mestim agde su locirani objekti "Rekreatursa". U cenu aranžmana uračunata su tri do sedam pansiona, zatim svečana večera i repriza dočeka sutradan. Zatim zabavno muzički program, boravišna taksa i prijava, kao i troškovi orgnaizovanja putovanja.\nNačini plaćanja su avansno ili u četiri jednake mesečne rate, čekovima građana. Primera radi, tri pansionska dana dočeka nove godine u hotelu "Golija" u Ivanjici košta 5.600 dinara, dok semodnevni polupansion u hotelu "Olga Dedijer" na Kopaoniku košta 18.670dinara, dodaje na kraju šef trsteničke poslovnice "Rekreaturs" Milosav Daković.


Ostale vrste smeštaja u Veneciji - TripAdvisor\nVenecija: Sve ostale vrste smeštaja\nStanovi - Venecija\nGostionice - Venecija\nKolibe - Venecija\nVenecija – četvrti\nOstale vrste smeštaja u Kastelo\nDrugi tipovi smeštaja - Venecija, Italija\nOstale vrste smeštaja - Venecija\n381 od 1.294 objekta odgovara vašim filterima. Obriši sve filtere\nBr. 1 od 381 – objekti sa najboljim odnosom cena/kvalitet – Ostale vrste smeštaja - Venecija\nPrikaži sve povoljne ponude (6) počev od 170 US$\nBr. 2 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 3 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 4 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 5 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 6 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 7 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 8 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 9 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 10 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 11 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 12 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 13 od 381 – objekti sa najboljim odnosom cena/kvalitet – Ostale vrste smeštaja - Venecija\nPrikaži sve povoljne ponude (11) počev od 365 US$\nBr. 14 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 15 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 16 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 17 od 381 – objekti sa najboljim odnosom cena/kvalitet – Ostale vrste smeštaja - Venecija\nBr. 18 od 381 – objekti sa najboljim odnosom cena/kvalitet – Ostale vrste smeštaja - Venecija


Održana tribina "Srbija na sred puta" - Kulturni centar Novog Sada - Културни центар Новог Сада\nOdržana tribina „Srbija na sred puta“\nTribina pod nazivom ,,Srbija na sred puta“, autora Milovana Balabana, održana je u sredu, 8. juna na „Tribini mladih“ Kulturnog centra Novog Sada.\nTema tribine bila je granični položaj Srbije, u istorijskom, geografskom i civilizacijskom konstekstu, posledicama koji on ima po srpski narod i državu kroz istoriju ali i u aktuelnom trenutku.\nMilovan Balaban, istoričar i analitičar\n– Današnje predavanje se nadovezuje na prošla, a ono što je danas u fokusu jeste to zašto je položaj Srbije specifičan – rekao je Balaban.\nIstoričar i analitičar govorio je o tome koliko je značajno što se Srbija nalazi na ukrštanju saobraćajnica, geopolitičkih i strateških uticaja, na prostoru koje je obogaćeno raznim iskustvima, iskušenjima i turbulentnim dešavanjima. Balaban je istakao da ovakav položaj zemlje ima određenu privilegiju jer bez prepreka nema sazrevanja ni pojedninca ni nacije.


Burne reakcije na Vučićevo pominjanje Miloševića - Ceopom Istina\nBurne reakcije na Vučićevo pominjanje Miloševića\nNaslovna / Vesti / Burne reakcije na Vučićevo pominjanje Miloševića\nObjavljeno: 10/09/2018, 18:39\nNa pitanje priprema li Vučić srpsku javnost na činjenicu da će možda izgubiti bitku za Kosovo, politolog Vlatko Cvrtila je rekao da on to radi, i to postupno. Ocijenio je da Vučić inače bolje funkcioniše u javnom prostoru nego što je to danas pokazao.\n„Vučić govori o rešenju koje neće nikoga zadovoljiti, ali da bi se onda Srbija trebala okrenuti nekim drugim stvarima. Najavio je teške pregovore, a svaki pomak predstavlja kao svoj uspeh“, rekao je Cvrtila. Ogorec kaže da je Vučiću potrebno izvanredno stanje, nered i haos, poput onoga koji se (dogodio; prim. NS) kada je sprečen u odlasku u mjesto Banje, on tada najbolje funkcioniše, kaže Ogorec za HRT.\nPodsetimo, srbijanski predsednik Aleksandar Vučić poručio je u nedelju da je Srbija imala iluziju da je velika i moćna, da je Slobodan Milošević bio „veliki lider, ali mu želje nisu bile realne“, zbog čega su Srbi platili veliku cenu, ali nisu postali veći.\nIzvor: Blic, N-1, Radio Slobodna Evropa\nOstavite komentar na Burne reakcije na Vučićevo pominjanje Miloševića


Apatin dobio prvog omladinskog radnika\nApatin je dobio prvog omladinskog radnika validiranog od strane Nacionalne asocijacije praktičara/ki omladinskog rada. Ova asocijacija se bavi utvrđivanjem zanimanja i standarda u oblasti omladinskog omladinskog rada i utvrđivanjem kompetencija omladinskih radnika, a u apatinskoj opštini do sada nije bilo nijedne osobe sa kompetencijama za zvanje omladinskog radnika.\nPrethodne sedmice u Novom Sadu održan je dan procene kojim se završio višemesečni proces validacije prethodnog iskustva nove generacije omladinskih radnika u Srbiji, a kroz taj proces prošao je i omladinski radnik Centra za kulturu i obrazovanje Sonta - Nikola Dobrijević i dobio ovo zvanje.\nOva kvalifikacija obuhvata osobe koje razvijaju i koordiniraju projekte za mlade kroz različite aktivnosti i projekte u zajednici kreirane na osnovu društvenih, ponašajnih, zdravstvenih, razvojnih i sigurnosnih potreba mladih. Takođe, oni superviziraju omladinske aktiviste i samostalni su u obavljanju sopstvenog posla. Uloga ovog zanimanja je da podstiče lični i socijalni razvoj mladih kroz razvijanje socijalnih veština, vrednosti i uverenja.\nTakođe, i sama organizacija Centar za kulturu i obrazovanje Sonta je trenutno u procesu akreditacije omladinskih programa i očekuje se da do kraja godine bude prva organizacija iz naše opštine akreditovana za sprovođenje omladinskog rada.\nViše iz ove kategorije « Kazna doživotnog zatvora za ubice dece - podrži inicijativu i u Apatinu\tTradicionalni susret kolekcionara u Apatinu »


» Izrada sajta za muzičke bendove → Najpovoljnije → Izrada Sajta Cena – Najpovoljniji u Srbiji\nMuzički bendovi,muzičke grupe talentovani ljudi koji vole pesmu i veselje. Svaki muzički bend sve više osvaja publiku putem Interneta. YouTube kao i društvene mreže sada su postali ključ za uspeh svakog muzičkog benda.\nBroj pregleda na YouTube postao je glavni pokazatelji kvaliteta i uspešnosti. Da bi se ostvario cilj i stekla popularnost među obožavaocima za svaki bend koji nastupa širom Srbije i po inostranstvu od velike je važnosti da poseduje svoj web sajt. Bez obzira koliko se pesama i informacija o bendu nalazi na raznim društvenim mrežama, website je ono što vi sigurno i provereno kontrolišete. Njeko može napraviti fan stranicu na Facebooku, postaviti vaše ime na YouTube ali samo vaš sajt je vaš sajt i informacije koje stavite na vaš sajt su relevantne za posetioce.\nIzradom sajta za muzičke bendove ostvaruje se cilj da se svi albumi, koncerti, fotografije, intervjui i druge informacije nađu na jednom mestu. Na vaš sajt postavljamo sve bitne podatke kao što su kontakt podaci za zakazivanje koncerata i druge informacije kao i linkove ka vašim društvenim mrežama.\nIzrada sajta za muzičke bendove, muzičke grupe, pevače, svirače i druge muzičare.\nTokom izrade sajta cilj nam je da napravimo web sajt koji će da bude dobar, koji će se sviđati vama i vašim fanovima ali takođe sajt koji se brzo učitava na mobilnim telefonima, jer sve veći broj ljudi je kompjuter zamenio mobilnim telefonom. Zato prvenstveno pažnju obraćamo na dobar prikaz sajta na mobilnom telefonu i na brzo učitavanje sajta.\nNa vašem sajtu postavljamo video materijale koje vi odaberete sa raznih događaja, demo snimke, koncerte, sve što vi poželite. Na vašem sajtu osim raznih stranica, nalazi se galerija sa vašim slikama sa koncerata, snimcima iz studija, koncerata…\nKvalitetnom izradom sajtova za muzičke grupe pomažemo ostvarenju veće popularnosti muzičkih bendova u Srbiji što znači više posla i veće zarade.\nKako su muzički bendovi najčešće zauzeti pripremama za koncerte i svirke, ovom prilikom pružamo i mogućnost da dobiju besplatnu izradu sajta uz ugovor o održavanju sajta. Mesečno održavanje sajta za muzičke bendove košta do 20€ i odnosi se na redovno dodavanje sadržaja i materijala na sajtu kao i na postavljanje videa i drugog sadržaja na društvene mreže kao i na tehničko održavanje sajta, ažuriranje CMS, bekap podataka. Zato nas pozovite da se dogovorimo o poslu i uživajte u uspehu ostvarujete.


Srpska ekonomija zaslužna za rast celog regiona › Made-in-Germany.rs\nU najnovijem kvartalnom izveštaju Evropske komisije (EK) o ekonomskom napretku zemalja kandidata i potencijalnih kandidata za članstvo u EU, navodi se da je srpska ekonomija najveća u regionu i najzaslužnija za dobre ekonomske rezultate celog Zapadnog Balkana.\nPo rečima srpskog ministra finansija Siniše Malog, još jednom je potvrđeno da je Srbija ekonomski lider na Zapadnom Balkanu i da ima značajno veći rast od prosečnog rasta u regionu, ali i u Evropskoj uniji.\n– Izveštaj Evropske komisije je potvrda da je Srbija na dobrom putu, a tome je doprineo veliki broj investicija koji je realizovan u našoj zemlji. Rast BDP-a u prva četiri meseca ove godine iznosio je 4,6 posto u odnosu na isti period prošle godine. Inflacija je u julu 1,7 posto, a naša zemlja je prošle godine privukla rekordan broj stranih direktnih investicija, zahvaljujući kojima je otvoreno više od 20.000 novih radnih mesta – objasnio je Mali.\nOn je istakao da najnoviji izveštaj EK pokazuje da je u regionu Srbija prva od zemalja kandidata i potencijalnih kandidata što se tiče smanjenja nezaposlenosti i otvaranja novih radnih mesta.\n– Neophodno je da imamo stabilnu i jaku ekonomiju ako želimo da postanemo punopravni član Unije. Evropska komisija prati rezultate svih zemalja koje su kandidati i ovaj izveštaj je dobar signal za našu zemlju i podstrek da nastavimo još jačim tempom – naglasio je Mali.\nU izveštaju Evropske komisije se navodi da se nastavlja ekonomski rast na Balkanu, pri čemu je rast godišnjeg BDP-a u prvom kvartalu 2018. porastao 3,5 posto u poređenju sa prosečnom stopom rasta od 2,7 posto u prethodnom kvartalu. Kako se dalje navodi, najzaslužnija za taj rast je Srbija (rast sa 2,4 u poslednjem kvartalu prošle godine na 4,6 u prvom kvartalu ove godine).


Razgovori o ključnim pitanjima rusko-srpske saradnje u saobraćaju i infrastrukturi (SRB) | Logistic Magazin\nRazgovori o ključnim pitanjima rusko-srpske saradnje u saobraćaju i infrastrukturi (SRB)\nnovembar 9, 2018 administrator Ostavite komentar\nPredsednik Rusije Vladimir Putin razgovaraće u januaru na susretu sa srpskim kolegom Aleksandrom Vučićem o ključnim pitanjima saradnje dveju zemalja, a pre svega o energetici, infrastrukturi i saobraćaju, izjavio je vicepremijer Rusije Jurij Borisov, koji boravi u poseti Beogradu.\n„Imamo priliku da razgovaramo o ključnim pitanjima rusko-srpske saradnje, a pre svega o energetici, saobraćaju, infrastrukturi, industriji, kao i o civilnom korišćenju nuklearne energije“, rekao je on.\nPosebnu pažnju, dodao je, posvetiće i potpisivanju celokupnog paketa bilateralnih sporazuma.\nOn je takođe istakao i da Rusija smatra Srbiju strateškim partnerom u Evropi.\n„Naši odnosi se tradicionalno razvijaju u duhu uzajamnog poverenja i višeslojne saradnje. Srbija je bila i ostala strateški partner Rusije na Balkanu i u Evropi“, rekao je on.\nGlavni pokazatelji tome su trgovinska razmena, istakao je, budući da se Rusija nalazi na trećem mestu kada je reč spoljnim partnerima Srbije i dodao da je za osam meseci ove godine ukupna trgovinska razmena porasla za 10 odsto, a prema prognozama iznosiće preko dve milijarde dolara.\n„Moskva i Beograd ne sarađuju samo u tradicionalnim oblastima, poput energetike, saobraćaja i infrastrukture, već i razvijaju odnose po pitanju perspektivnih industrija. Ovde mislim na lokalizaciju proizvodnje ruskih kompanija u Srbiji iz oblasti visokih tehnologija, inovacija, kao i o proizvodnji građanske avijacije“, precizirao je.\nPrema njegovim rečima, trenutno postoji preko 30 prijekata koji se nalaze u fazi realizacije, a neophodno je i na stalnoj osnovi sprovesti aktulizaciju plana kada je reč o novim projektima, o njihovim rokovima.\nBorisov se osvrnuo i na pitanje Rusko-srpskog humanitarnog centra u Nišu ponovivši da se ta institucija bavi pružanjem pomoći i saniranju posledica nepogode u Srbiji, ali i u drugim zemljama regiona.\nKategorija: Ostalo Tagovi: infrastruktura, rusko-srpska saradnja, saobraćaj, vesti, Vučić i Putin


Demonstranti okupljeni ispred Kongresnog centra u Albukerkiju gde su hiljade Trampovih pristalica sinoć burno pozdravljalje svog kandidata,bacali su na policiju i obezbeđenje zapaljene majice, plastične boce i druge prdmete a na kraju su oborili barikade i sukobili se sa policijom koja je uzvratila biber sprejom i dimnim bombama, prenosi AP.\nU komšanju koje je usledilo razbijeno je staklo na ulazu u kongresni centar.\nTramp je reagovao na svoj uobičajeno bučan i agresivan način naloživši obezbjenju da ukloni demonstrane i poručivši demonstrantima da se "vrate mami".\nGuvernerka Novog Meksika Suzana Martinez jedina latinoarmička guvernerka u SAD, oštro je kritikovala Trampove opaskeo imigrantima i njegov predlog da izgradi zid duž američko-meksičke granice.\n"Guvernerka treba bolje da radi. Hej, možda cu se kandidovati za guvernera Novog Meksika, ja bih pokrenuo ovo mesto," rekao je Tramp.